**OBRAZLOŽENJE PRIJEDLOGA TREĆIH IZMJENA I DOPUNA**

**PRORAČUNA GRADA KARLOVCA ZA 2025. GODINU**

**1. U V O D**

Proračun Grada Karlovca za 2025. godinu kao i Projekcije proračuna za 2026. i 2027. godinu usvojeni su na 44. sjednici Gradskog vijeća Grada Karlovca održanoj dana 17. prosinca 2024. godine, a objavljeni u Glasniku Grada Karlovca broj 23A/2024.

Proračun za 2025. godinu usvojen je u iznosu od 138.820.749 eura.

Zakonom o proračunu („Narodne novine“ broj 144/21) utvrđeno je da se proračun mora uravnotežiti ako se tijekom proračunske godine, zbog nepredviđenih okolnosti, umanje ili povećaju prihodi i primici, odnosno rashodi i izdaci. Nadalje, spomenuti Zakon propisuje da se uravnoteženje proračuna (ukupni prihodi pokrivaju ukupne rashode) provodi tijekom proračunske godine izmjenama i dopunama proračuna prema postupku za donošenje proračuna.

Prve izmjene i dopune Proračuna Grada Karlovca za 2025. godinu donijelo je Gradsko vijeće Grada Karlovca na 48. sjednici održanoj dana 27. ožujka 2025. godine u ukupnom iznosu od 155.286.569 eura, što je povećanje za 16,46 mil. eura, odnosno za 11,9% u odnosu na Proračun za 2025. godinu.

Odluku o prvoj preraspodjeli sredstava u Proračunu Grada Karlovca za 2025. godinu donio je Gradonačelnik Grada Karlovca dana 02. srpnja 2025. godine, a ista je objavljena u „Glasniku Grada Karlovca“ broj 09/25.

Druge izmjene i dopune Proračuna Grada Karlovca za 2025. godinu donijelo je Gradsko vijeće Grada Karlovca na 5. sjednici održanoj dana 25. rujna 2025. godine u ukupnom iznosu od 144.265.945 eura, što je smanjenje za 11,02 mil. eura, odnosno za 7,1% u odnosu na Plan za 2025. godinu.

Trećim izmjenama i dopunama Proračuna Grada Karlovca predlaže se proračun u iznosu od 120.346.017 eura, što je smanjenje za 23,92 mil. eura odnosno za 16,58% u odnosu na Tekući plan proračuna za 2025. godinu.

U nastavku slijedi obrazloženje općeg dijela proračuna odnosno ukupnih prihoda/primitaka i rashoda/izdataka koji se predlažu Trećim izmjenama i dopunama Proračuna Grada Karlovca za 2025. godinu u odnosu na plan Proračuna za 2025. godinu.

Izmjene u posebnom dijelu proračuna, odnosno promjene na stavkama rashoda i izdataka po pojedinim razdjelima čiji su nositelji odjeli gradske uprave, detaljno su opisane u obrazloženjima izmjena i dopuna financijskih planova odjela gradske uprave za 2025. godinu, po programima.

U nastavku se daje tablični prikaz promjena prihoda i primitaka, te rashoda i izdataka koji se predlažu Trećim izmjenama i dopunama Proračuna Grada Karlovca za 2025. godinu, prema osnovnoj klasifikaciji.

1. **OPĆI DIO**

**Tablica 1. Struktura Trećih izmjena i dopuna Proračuna Grada Karlovca za 2025. godinu prema osnovnoj klasifikaciji**



**2. PRIHODI I PRIMICI PRORAČUNA**

U narednoj tabeli prikazane su promjene na osnovnim skupinama prihoda i primitaka u odnosu na prethodni plan. Prijedlogom Trećih izmjena i dopuna Proračuna Grada Karlovca za 2025. godinu prihodi i primici su manji za 16,58 % u odnosu na plan Proračuna.

**Tablica 2. Planirani prihodi i primici Proračuna Grada Karlovca za 2025. godinu i prijedlog povećanja/smanjenja**



**2.1.PRIHODI POSLOVANJA**

**PRIHODI POSLOVANJA** (prihodi od poreza, pomoći iz inozemstva i od subjekata unutar opće države, prihodi od imovine, prihodi od upravnih i administrativnih pristojbi i pristojbi po posebnim propisima, prihodi od prodaje proizvoda i robe, te pruženih usluga i od donacija, prihodi od kazni, upravnih mjera i ostali prihodi) predlažu se u iznosu od 98.737.866 eura ili za 17,9 mil. eura manje u odnosu na planirane prihode Proračuna za 2025. godinu.

* **Prihodi od poreza**

Prihodi od poreza planiraju se u iznosu od 38.867.971 eura i ovim izmjenama i dopunama su povećani za 38.000 eura. U ovoj skupini prihoda planirani su prihodi od poreza na imovinu (porez na promet nekretnina i porez na nekretnine) koji iznose 2.000.000 eura dok su prihodi od poreza na robe i usluge (porez na potrošnju alkoholnih i bezalkoholnih pića i porez na naziv tvrtke) planirani u iznosu od 427.500 eura. Prihodi od poreza na dohodak ovim izmjenama iznose 36.440.471 i veći su za 38.000 eura u odnosu na plan Proračuna za 2025. godinu, a struktura prihoda od poreza na dohodak je sljedeća:

* porez na dohodak kao nenamjenski prihod planiran je u iznosu od 35.154.459 eura
* dio poreza na dohodak za decentralizirane funkcije osnovnog školstva u iznosu od 842.560 eura
* dio poreza na dohodak za financiranje decentralizirane funkcije vatrogastva u iznosu od 443.452 eura
* **Pomoći iz inozemstva i od subjekata unutar općeg proračuna**

Ukupan iznos pomoći iz inozemstva i od subjekata unutar općeg proračuna planira se u iznosu od 41.654.088 eura odnosno smanjuje se za 17,8 mil. eura ili 30,0% u odnosu na prethodni plan.

**Pomoći od međunarodnih organizacija te institucija i tijela EU** planirane su u iznosu od 1.000 eura i ovim Izmjenama i dopunama Proračuna za 2025. godinu nisu mijenjane, a odnose se na proračunskog korisnika Gradsko kazalište Zorin Dom.

**Pomoći proračunu i izvanproračunskim korisnicima iz drugih proračuna** planirane su u novom iznosu od 1.976.093 eura, što je smanjenje za 212.079 eura u odnosu na prethodni plan. U strukturi ove skupine pomoći 51.500 eura se odnosi na pomoći iz županijskog proračuna od čega je 45.000 eura namijenjeno financiranju lokalnih izbora, 4.000 eura za sufinanciranje manifestacije Advent i 2.500 eura pomoći za provedbu kontrole populacije pasa i mačaka.

Trećim Izmjenama i dopunama Proračuna za 2025. godinu planirano je iz Ministarstva znanosti, obrazovanja i mladih 820.000 eura za fiskalnu održivost dječjih vrtića, 64.727 eura za projekt Pomoćnika u nastavi VII i za sufinanciranje privatnih vrtića 55.971 eura. Iz Ministarstva demografije i useljeništva planirano je 78.720 eura pomoći, od čega se 50.000 eura odnosi na pomoći za uređenje dječjeg igrališta Sarajevska, a 28.720 eura na sufinanciranje edukativnih i sportskih aktivnosti u dječjem vrtiću Karlovac. Iz Ministarstva rada, mirovinskog sustava, obitelji i socijalne politike planirano je 61.500 eura pomoći, a iz Ministarstva kulture i medija planirano je 75.325 eura od čega se 50.000 eura odnosi na projekt konstruktivne obnove zgrade KAMOD dok se na javne potrebe u kulturi za restauraciju spomenika na židovskom groblju odnosi 25.325 eura. Pomoći za projekt obnove Kina Edison (zaostaci) planirane su u iznosu od 102.446 eura, dok se na cjelovitu obnovu Mihalićeve kuće odnosi 29.935 eura, na cjelovitu obnove zgrade na Trgu bana Josipa Jelačića 132.800 eura i za cjelovitu obnovu zgrade Gradskog muzeja 153.200 eura.

Iz Ministarstva regionalnog razvoja i fondova EU planirano je 46.734 eura pomoći od čega se na projekt ZEB4ZEN odnosi 7.750 eura, na CITYWALK 2.0 3.000 eura, na projekt INFIRE 9.000 eura i na projekt GIFTSNET 26.984 eura.

**Pomoći od izvanproračunskih korisnika** su smanjenje za 116.201 eura odnosno za 4,6% u odnosu na plan za 2025. i iznose 2.420.838 eura, a odnose se na pomoći od ostalih subjekata unutar općeg proračuna koje su planirane u iznosu od 2.039.741 eura i na pomoći od Fonda za zaštitu okoliša i energetsku učinkovitost koje su planirane u iznosu od 314.396 eura. Pomoći od ostalih subjekata unutar općeg proračuna su smanjene za 161.000 eura i novi plan iznosi 2,0 mil. eura, a odnosi se najvećim dijelom na smanjenje pomoći od Hrvatskih cesta za projekt most Banija koji je planiran u novom iznosu od 750.000 eura, za 90.000 eura povećane su pomoći od Hrvatskih voda za projekt Karlovac II i novi plan iznosi 650.000 eura dok su za 1.000 eura smanjenje pomoći od Županijske uprave za ceste i novi plan iznosi 612.270 eura. Unutar pomoći iz Fonda za zaštitu okoliša i energetsku učinkovitost ističu se pomoći za sanaciju odlagališta Ilovac u iznosu od 239.637 eura i pomoći za prilagodbu klimatskim promjenama u iznosu od 74.759 eura. Kapitalne pomoći od trgovačkog društva Vodovod i kanalizacija planirane su u iznosu od 46.000 eura i namijenjene su izgradnji prometnice Zagrad Gaj. Kod proračunskih korisnika planirano je 20.701 eura pomoći Gradskoj knjižnici Ivan Goran Kovačić od Hrvatskog zavoda za zapošljavanje za obavljanje javnih radova.

**Pomoći izravnanja za decentralizirane funkcije i fiskalnog izravnanja** osnovnog školstva i vatrogastva su usklađene s Uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu („Narodne novine“, broj 16/25) i ovim Izmjenama i dopunama Proračuna nisu mijenjane i iznose 1.368.272 eura, pri čemu se na osnovno školstvo odnosi 703.313 eura, a na vatrogastvo 664.959 eura.

**Pomoći proračunskim korisnicima iz proračuna koji im nije nadležan** su povećane za 359.250 eura, a odnose se na pomoći iz državnog i županijskog proračuna proračunskim korisnicima koje su planirane u iznosu od 19.012.702 eura. Najvećim dijelom odnose se na prihode osnovnih škola Grada Karlovca namijenjenih financiranju plaća i ostalih rashoda za zaposlene, a koji se ostvaruju iz državnog proračuna.

**Pomoći temeljem prijenosa EU sredstava** planirane su u iznosu manjem za 17,9 mil. eura, odnosno 51,5% manje u odnosu na planirano Proračunom za 2025. godinu i novi plan iznosi 16.875.183 eura, a smanjenje sredstava odnosi se najvećim dijelom na sredstva iz Nacionalnog plana oporavka i otpornosti za izgradnju, rekonstrukciju i opremanje osnovnih škola za potrebe jednosmjenskog rada i cjelodnevne škole i novi plan iznos 115.000 eura za Osnovnu školu Luščić, 665.500 eura za Osnovnu školu Mahično, za Osnovnu školu Turanj 1.101.850 eura, za Osnovnu školu Rečica 52.500 eura i za Osnovnu školu Braća Seljan 2.500 eura. Ovi projekti su planirani i Proračunom za 2026. godinu kada se očekuje njihova najveća realizacija. Sredstva iz Nacionalnog plana oporavka i otpornosti namijenjena cjelovitoj obnovi Osnovne škole Dragojle Jarnević manje su za 550.000 eura i novi plan iznosi 3.102.000 eura dok su pomoći iz Nacionalnog plana oporavka i otpornosti za Hrvatski dom manje za 1,0 mil. eura i novi plan iznosi 1.500.000 eura. Pomoći za KAMOD manje su za 2,0 mil. eura, pomoći za Dječji vrtić Hrnetić za 661.800 eura, pomoći za uređenje trga bana Josipa Jelačića za 850.000 eura, pomoći za uređenje Kurelčeve za 170.000 eura i pomoći za Obilaznicu Zvijezda za 850.000 eura. Novi plan svih ovih projekata je sveden na nulu jer se radi o projektima čija se provedba i realizacija očekuje većinskim dijelom u 2026. godini. U odnosu na Druge izmjene i dopune Proračuna za 2025. godinu smanjena su sredstva za Park Grabrik za 391.580 eura i novi plan iznosi 1.352.618 eura i za Prometnicu Luščić za 654.500 eura i novi plan iznosi 1.470.500 eura.

* **Prihodi od imovine**

Prihodi od imovine (prihodi od financijske i nefinancijske imovine) planirani su u iznosu manjem za 32.911 eura i novi plan iznosi 2.745.975 eura, a odnose se manjim dijelom na prihode od financijske imovine koji ovim izmjenama i dopunama nisu mijenjani i iznose 250.000 eura te najvećim dijelom na prihode od nefinancijske imovine koji su planirani u iznosu od 2.495.975 eura. Unutar skupine prihoda od nefinancijske imovine do promjena je došlo na prihodima od zakupa proračunskog korisnika Sportski objekti Karlovac i novi plan iznosi 111.500 eura dok su prihodi Grada Karlovca po ovoj osnovi povećani svega za 3.500 eura i odnose se na naknadu za eksploataciju mineralnih sirovina – namjenski dio, a novi plan iznosi 15.500 eura.

* **Prihodi od upravnih i administrativnih pristojbi, pristojbi po posebnim propisima i naknada**

Skupina prihoda od upravnih i administrativnih pristojbi, pristojbi po posebnim propisima i naknada Trećim izmjenama Proračuna planirana je u iznosu manjem za 19.899 eura i novi plan iznosi 12.992.903 eura.

**Upravne i administrativne pristojbe** planirane su u iznosu od 174.000 eura, a odnose se na prihode od prodaje državnih biljega u iznosu od 17.000 eura dok prihodi od gradskih i općinskih pristojbi i naknada iznose 135.000 eura, a prihodi od boravišnih pristojbi 22.000 eura.

**Prihodi po posebnim propisima** su manji za 19.899 eura i iznose 3.018.903 eura, od čega se najveći dio ovih prihoda odnosi na vlastite prihode proračunskih korisnika (participacija roditelja za vrtiće, članarine, ulaznice i drugi namjenski prihodi proračunskih korisnika) u iznosu od 2,8 mil. eura.

Ostale nespomenute prihode čine prihodi po sudskim presudama koji su planirani u iznosu od 45.000 eura, naknada za jamstvo Gradskoj toplani d.o.o. od 27.000 eura, naknada za zadržavanje nezakonito izgrađenih zgrada u prostoru u iznosu od 28.000 eura, prihod od vodnog doprinosa u iznosu od 3.000 eura dok je doprinos za šume planiran u iznosu od 100.000 eura.

**Prihodi od komunalnih doprinosa i naknada** ovim izmjenama i dopunama nisu mijenjani i iznose 9.800.000 eura, pa je tako prihod od komunalne naknade planiran u iznosu od 6.900.000 eura, a komunalni doprinos u iznosu od 2.900.000 eura.

* **Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima**

Predlaže se smanjenje ove skupine prihoda za 32.051 eura i novi plan iznosi 2.006.929 eura, a odnose se najvećim dijelom na vlastite prihode proračunskih korisnika.

Prihodi od prodaje proizvoda i robe te pruženih usluga proračunskih korisnika planirani su u iznosu manjem za 20.731 eura i novi plan iznosi 1.387.358 eura dok su prihodi Grada po ovoj osnovi planirani u iznosu od 420.000 eura (prihodi od pruženih usluga za Hrvatske vode planiraju se u iznosu 330.000 eura, a prihodi od pruženih usluga PAUK službe u iznosu od 90.000 eura).

Prihodi od donacija su planirani u iznosu od 199.571 eura i manji su za 11.320 eura u odnosu na Plan za 2025. godinu pri čemu se dio odnosi na donacije trgovačkih društava za projekt KA - kvart u iznosu od 50.000 eura, donacije od poslovnih subjekata za prostorno plansku dokumentaciju iznose 21.500 eura, donacije od Nacionalne zaklade za razvoj civilnog društva 25.500 eura dok se na proračunske korisnike odnosi 102.571 eura prihoda od donacija.

* **Kazne, upravne mjere i ostali prihodi**

Navedena skupina prihoda ovim izmjenama i dopunama proračuna veća je za svega 500 eura i iznosi 470.000 eura, a odnosi se na naplatu prihoda od novčanih kazni (prekršajne kazne komunalnih redara) u iznosu od 90.000 eura, prihode za naplaćene troškove prisilne naplate u iznosu od 4.500 eura, te ostale prihode u iznosu od 375.500 eura (ostali prihodi ostvareni s osnove posebnih ugovora, prihodi od naplate sudskih troškova i troškova ovrha i slično, povrati u gradski proračun, te razni manji prihodi koji se ne iskazuju zasebno).

**2.2. PRIHODI OD PRODAJE NEFINANCIJSKE IMOVINE**

**Prihodi od prodaje neproizvedene dugotrajne imovine** ovim izmjenama i dopunama plana za 2025.godinu nisu mijenjani i plan iznosi 447.922 eura, a najvećim dijelom se odnose na prihode od prodaje zemljišta u zoni Gornje Mekušje koji iznose 355.922 eura dok se na prihode od prodaje zemljišta u vlasništvu Grada odnosi 90.000 eura.

**Prihodi od prodaje proizvedene dugotrajne imovine** su povećani za 87.890 eura ili za 39,6% u odnosu na planirano Proračunom za 2025. godinu i novi plan iznosi 310.108 eura pri čemu se najveći dio odnosi na prihode od prodaje građevinskih objekata (stanova) koji su planirani u novom iznosu od 305.454 eura, dok prihodi od prodaje postrojenja i opreme iznose 3.991 eura, a prihodi od prodaje prijevoznih sredstava 663 eura.

**2.3. PRIMICI OD FINANCIJSKE IMOVINE I ZADUŽIVANJA**

Trećim izmjenama i dopunama plana za 2025. godinu primici od financijske imovine i zaduživanja smanjuju se za 6,1 mil. eura i njihov plan iznosi 14.032.645 eura, a odnosi se na kredite namijenjene financiranju izgradnje komunalne infrastrukture u iznosu od 1.210.828 eura i sportske infrastrukture u iznosu od 2.271.173 eura, 5.790.091 eura namijenjeno projektu dječjeg vrtića Luščić, a 32.625 eura projektu dječjeg vrtića Hrnetić dok se na osnovne škole odnosi svega 216.750 eura. Preostali iznos odnosi se na kredit za energetsku obnovu zgrade Sokolskog doma i ITU projekte u iznosu od 851.815 eura, na kredit za projekt sanacije pothodnika u iznosu od 2.530.000 eura te zajmove za izgradnju komunalne infrastrukture u sklopu projekta Karlovac II u iznosu od 129.353 eura. Ovim Izmjenama i dopunama plana za 2025. godinu planiran je povrat kratkoročnog zajma u iznosu od 1.000.000 eura.

**3. RASHODI I IZDACI**

Prijedlogom Trećih izmjena i dopuna Proračuna za 2025. godinu smanjuju se ukupni rashodi i izdaci proračuna za 23,92 mil. eura, što je smanjenje za 16,58% planiranih proračunskih rashoda i izdataka za 2025. godinu i novi plan uravnotežen je s prihodima u iznosu 120.346.017 eura.

Rashodi poslovanja planirani su u 2025. godini u iznosu od 76.521.979 eura i veći su za 1,1 mil. eura u odnosu na Proračun za 2025. godinu, rashodi za nabavu nefinancijske imovine planirani su u iznosu manjem za 25,1 mil. eura i novi plan iznosi 41.478.028 eura, dok su izdaci za financijsku imovinu i otplatu zajmova planirani u iznosu od 2.346.010 eura i veći su za 116.000 eura u odnosu na plan za 2025. godinu.

U nastavku se daje prikaz promjena na osnovnim skupinama rashoda i izdataka u odnosu na prethodni plan Proračuna.

**Tablica 3. Planirani rashodi i izdaci Proračuna Grada Karlovca za 2025. godinu i prijedlog povećanja/smanjenja**



**3.1**. **RASHODI POSLOVANJA**

**Rashodi poslovanja** planirani su Trećim izmjenama i dopunama Proračuna Grada Karlovca u 2025. godini u ukupnom iznosu od 76.521.979 eura što je za 1,42% više u odnosu na Plan za 2025. godinu. Predloženi rashodi poslovanja planirani su po skupinama rashoda i izdataka kako slijedi:

**Rashodi za zaposlene** (plaće, ostali rashodi za zaposlene, doprinosi koji se odnose ukupno na djelatnike Gradske uprave i proračunske korisnike) planirani su u ukupnom iznosu od 40.716.824 eura, što je za 431.836 eura više u odnosu na Plan za 2025. godinu. U strukturi ukupnih rashoda i izdataka čine 33,90%. Unutar rashoda za zaposlene bruto plaće planirane su u iznosu 32.840.659 eura, ostali rashodi za zaposlene planirani su u iznosu 2.405.189 eura, dok su doprinosi na plaću planirani u iznosu od 5.470.976 eura. Rashodi za zaposlene u gradskoj upravi iznose 6,03 mil. eura, dok rashodi za zaposlene kod proračunskih korisnika iznose 34,3 mil. eura.

**Materijalni rashodi** planirani su u iznosu od 25.077.816 eura i veći su za 600.648 eura u odnosu na Plan za 2025. godinu. Materijalne rashode čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa te ostali nespomenuti rashodi poslovanja koji uključuju naknade za rad predstavničkih i izvršnih tijela i upravnih vijeća, premije osiguranja, reprezentacije, članarine upravne, administrativne i sudske pristojbe i ostali slični rashodi. U ukupnim rashodima i izdacima u Proračunu Grada Karlovca sudjeluju s 20,88%.

Najveći dio rashoda odnosi se na rashode za usluge u iznosu od 18.289.224 eura (zakupnine, usluge tekućeg i investicijskog održavanja objekata, komunalne usluge, održavanje komunalne infrastrukture, usluge promidžbe i informiranja, intelektualne usluge i druge usluge) što je povećanje za 821.186 eura, zatim na rashode za materijal i energiju u iznosu od 4.167.442 eura (troškovi energije, uredski materijal, sitni inventar i drugi materijalni rashodi) što je smanjenje za 128.334 eura, ostali nespomenuti rashodi poslovanja manji su za 13.433 eura i iznose 1.297.536 eura, naknade troškova zaposlenima planirane su u iznosu od 1.204.939 eura i manje su za 77.549 eura, dok su naknade troškova osobama izvan radnog odnosa planirane u iznosu manjem za 1.222 eura i iznose 118.675 eura.

**Financijski rashodi** (kamate za primljene kredite i zajmove i ostali financijski rashodi) planirani su u iznosu od 389.190 eura i ovim izmjenama su smanjeni za 43.647 eura, pri čemu kamate za primljene kredite i zajmove iznose 260.000 eura, dok su ostali financijski rashodi planirani u iznosu od 129.190 eura, a obuhvaćaju rashode za bankarske usluge, usluge platnog prometa i kamate i naknade koje su proizašle iz drugih ugovornih odnosa.

**Subvencije** (subvencije trgovačkim društvima u javnom sektoru i subvencije trgovačkim društvima, obrtnicima i malim i srednjim poduzetnicima i poljoprivrednicima) ovim izmjenama iznose 2.128.535 eura što je povećanje za 249.510 eura u odnosu na Plan za 2025., a u ukupnim rashodima i izdacima sudjeluju s 1,77%. Povećanje ove skupine rashoda se odnosi najvećim dijelom na troškove subvencija za javni gradski prijevoz koje su planirane u iznosu većem za 240.000 eura i iznose 1.550.000 eura. Na sufinanciranje privatnih vrtića i obrta za čuvanje djece se odnosi 172.725 eura, sufinanciranje Hrvatskog radio Karlovca d.o.o. iznosi 47.000 eura, a potpore poduzetništvu 232.055 eura. U ovoj kategoriji rashoda planirane su subvencije poljoprivrednim gospodarstvima u iznosu od 126.755 eura.

**Pomoći dane u inozemstvo i unutar općeg proračuna** planirane su u iznosu većem za 152.270 eura u odnosu na Plan za 2025. godinu i iznose 1.211.005 eura. U ukupnim rashodima i izdacima Proračuna Grada Karlovca sudjeluju s 1,01%. Pomoći drugom proračunu i izvanproračunskim korisnicima su veće za 128.770 eura i iznose 1.178.269 eura, a odnose se na kapitalne pomoći općini Draganić i Krnjak u iznosu od 2.000 eura, na kapitalne pomoći Centru za gospodarenje otpadom u iznosu od 979.506 eura i na kapitalne pomoći Gornje Mekušje (održavanje oborinske odvodnje) u iznosu od 196.763 eura.

Pomoći proračunskim korisnicima drugih proračuna su veće za 23.500 eura u odnosu na planirano Drugim izmjenama i dopunama plana za 2025. godinu i iznose 32.736 eura. Unutar ove skupine planirane su pomoći proračunskim korisnicima u zdravstvu u iznosu od 5.000 eura od čega se na pomoći Centru za pružanje usluga u zajednici Banija odnosi 2.000 eura, na pomoći Centru za beskućnike 1.000 eura, na pomoći Centru za pružanje usluga u zajednici Vladimir Nazor 1.000 eura i na pomoći Poliklinici za rehabilitaciju SUVAG 1.000 eura. Pomoći proračunskim korisnicima u školstvu veće su za 20.000 eura i odnose se na pomoći Glazbenoj školi Karlovac. Ova skupina rashoda se odnosi na pomoći Studentskom centru za prehranu studenata u iznosu od 6.636 eura, na pomoći Gimnaziji Karlovac za organizaciju Booktrailer film festivala u iznosu od 550 eura i na pomoći Turističko ugostiteljskoj školi za Junior barmen cup u iznosu od 550 eura.

**Naknade građanima i kućanstvima na temelju osiguranja i druge naknade** planirane su u iznosu od 1.696.522 eura i veće su za 20.240 eura u odnosu na rashode planirane Proračunom za 2025. godinu. Ova skupina rashoda se odnosi na naknade kroz koje se sufinanciraju potrebe obitelji i djece i to za prehranu dojenčadi, naknade umirovljenicima, naknade za prehranu djece u osnovnim školama, te poklon paketi za novorođenčad i za siromašne obitelji kao i nabava obrazovnih materijala za osnovnoškolce. Najveći dio ovih rashoda odnosi se na program socijalne skrbi koji uključuje rashode za troškove stanovanja za korisnike zajamčene minimalne naknade, rashode za troškove stanovanja za socijalno ugrožene građane, na stipendije učenicima i studentima, naknade za podmirenje troškova stanovanja i ogrjeva te toplog obroka građanima u socijalnoj potrebi. U ukupnim rashodima i izdacima Proračuna Grada Karlovca sudjeluju s 1,41%.

**Rashodi za donacije, kazne, naknade šteta i kapitalne pomoći** (tekuće i kapitalne donacije, kazne, penali i naknade štete) predlažu se u iznosu manjem za 342.596 eura ili za 6,1% i novi plan iznosi 5.302.087 eura. U ukupnim rashodima i izdacima u Proračuna Grada Karlovca sudjeluju s 4,41%.

Tekuće donacije planirane su u iznosu od 3.573.433 eura i manje su za 4.096 eura u odnosu na Plan za 2025., a smanjenje rashoda se odnosi najvećim dijelom na rashode za manifestaciju „Advent“ i novi plan iznosi 9.807 eura (smanjenje za 8.193 eura), na rashode za projekt koji se provodi u svim osnovnim školama Grada Karlovca „Opskrbljivanje školskih ustanova menstrualnim higijenskim potrepštinama“ i novi plan iznosi 8.117 eura dok su za Program Male scene i Urbanog parka HD povećani rashodi i novi plan iznosi 12.633 eura (povećanje za 1.133 eura).

Kapitalne donacije su manje za 6.000 eura i novi plan iznosi 509.654 eura, a smanjenje rashoda se odnosi na kupnju vozila za osobe s invaliditetom Karlovačke županije.

Skupina rashoda Kazne, penali i naknade štete planirana je u iznosu manjem za 332.500 i novi plan iznosi 1.219.000 eura, a odnosi se najvećim dijelom na smanjene rashode za sanaciju oštećenih objekata u Zvijezdi, na isplate naknada pravnim i fizičkim osobama po pravomoćnim sudskim presudama te na naknade vjerovnicima po ošasnoj imovini.

**3.2. RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planirani su u iznosu manjem za 25,1 mil. eura u odnosu na Plan za 2025. godinu i iznose 41.478.028 eura, a smanjenje rashoda za nabavu nefinancijske imovine rezultat je smanjenih rashoda za građevinske objekte koji su planirani u iznosu manjem za 19,2 mil. eura i iznose 28.117.156 eura i manjih rashoda za dodatna ulaganja na građevinskim objektima koji su planirani u iznosu manjem za 3,7 mil. eura i iznose 12.485.051 eura. U ukupnim rashodima i izdacima u Proračuna Grada Karlovca sudjeluju s 34,46%.

**Rashodi za nabavu neproizvedene dugotrajne imovine** planirani su u iznosu manjem za 2,2 mil. eura u odnosu na Plan za 2025. godinu i novi plan iznosi 875.121 eura. Ova skupina rashoda se odnosi na rashode za kupnju zemljišta u iznosu od 662.121 eura (troškovi otkupa zemljišta vezanih za izgradnju komunalne infrastrukture) i na rashode za nematerijalnu imovinu koji su ovim Izmjenama i dopunama Plana za 2025. godinu manji za 2,2 mil. eura i iznose 213.000 eura.

**Rashodi za nabavu proizvedene dugotrajne imovine** planirani su u iznosu od 28.117.156 eura i manji su za 19,2 mil. eura u odnosu na Plan za 2025. godinu. Ovi rashodi se najvećim djelom odnose na **rashode određene za kupnju i izgradnju građevinskih objekata** u iznosu od 25.177.897 eura pri čemu se najznačajnije promjene odnose na projekte osnovnoškolskog obrazovanja koji su ovim Izmjenama i dopunama Plana za 2025. godinu manji za 12,7 mil. eura i novi plan iznosi 2.029.750 eura. **Kapitalni projekt K600103 Izgradnja OŠ Luščić** planiran je u iznosu od 25.750 eura (smanjenje za 2,0 mil. eura), **Kapitalni projekt K600105 Dogradnja OŠ Turanj** u iznosu od 1.100.000 eura (smanjenje za 900.000 eura), **Kapitalni projekt K600106 Dogradnja OŠ Mahično** u iznosu od 754.000 eura (smanjenje za 3.296.033 eura), **Kapitalni projekt K600107 Izgradnja dvorane OŠ Rečica** u iznosu od 150.000 eura (smanjenje za 2.348.822 eura), **Kapitalni projekt K600108 Izgradnja dvorane OŠ Braća Seljan** u iznosu 0,00 eura (smanjenje za 4.157.581 eura). U odnosu na Plan za 2025. godinu smanjeni su rashodi za **Kapitalni projekt K300161 Izgradnja prometnice Luščić** za 763.500 eura i novi plan iznosi 1.736.500 eura, za **Kapitalni projekt K300134 Obilaznica Zvijezda** za 1,0 mil. eura i novi plan iznosi 0,00 eura i za **Kapitalni projekt K300174 Uređenje trga bana Joispa Jelačića** za 1,0 mil. eura i novi plan iznosi 0,00 eura.

U nastavku se nalazi pregled promjena planiranih iznosa po aktivnostima u strukturi rashoda za kupnju i izgradnju građevinskih objekata.





Ostale rashode u ovoj skupini čine **rashodi za nabavu postrojenja i opreme** u iznosu od 1.356.042 eura, za **prijevozna sredstva** je planirano 119.750 eura, a **za knjige i umjetnička djela** 420.367 eura (od čega se najveći dio odnosi na nabavu udžbenika u osnovnim školama). Ovu skupinu rashoda čine još i **rashodi za nematerijalnu proizvedenu imovinu** koji su manji u odnosu na Plan za 2025. godinu za 408.052 eura te planirani u novom iznosu od 1.042.100 eura (izrada projektne dokumentacije, ulaganja u računalne programe, prostorno planska dokumentacija i drugo), a za **višegodišnje nasade i osnovno stado** planirano je 1.000 eura (nabava riba).

Skupina **rashoda za nabavu plemenitih metala i ostalih pohranjenih vrijednosti** planirana je u iznosu od 700 eura što je na razini plana Proračuna za 2025.godinu.

**Rashodi za dodatna ulaganja na nefinancijskoj imovini** planirani su u iznosu 12.485.051 eura, a odnose se na **dodatna ulaganja na građevinskim objektima** koja su planirana u iznosu manjem za 3,7 mil. eura i novi plan iznosi 12.485.051 eura. Najznačajnije su promjene na dodatnim ulaganjima na projektu izgradnje dječjeg vrtića Hrnetić i novi plan iznosi 0,00 eura (smanjenje za 1.961.800 eura), zatim na projektu cjelovite obnove zgrade Osnovne škole Dragojla Jarnević i novi plan iznosi 3.100.000 eura (smanjenje za 560.000 eura), i na projektu obnove zgrade Hrvatskog doma u novom iznosu od 1.500.000 eura (smanjenje za 1.000.000 eura). U nastavku se nalazi pregled promjena planiranih iznosa po aktivnostima u strukturi rashoda za dodatna ulaganja na građevinskim objektima.



**Dodatna ulaganja na postrojenjima i opremi** predloženim izmjenama i dopunama su smanjena za 2.000 eura i novi plan iznosi 0,00 eura.

**3.3. IZDACI ZA FINANCIJSKU IMOVINU I OTPLATE ZAJMOVA**

Navedeni rashodi ovim Izmjenama i dopunama planirani su u iznosu većem za 116.000 eura i novi plan iznosi 2.346.010 eura, a odnose se na otplatu glavnice kredita za što je planirano 2.346.000 eura. U strukturi ukupnih rashoda ovi izdaci čine 1,95%.

**II. POSEBNI DIO**

U Posebnom dijelu Proračuna Grada Karlovca za 2025. godinu, pa tako i u prijedlogu Trećih izmjena i dopuna Proračuna za 2025. godinu, rashodi i izdaci se prikazuju po organizacijskoj klasifikaciji, znači po razdjelima, odnosno po upravnim tijelima gradske uprave i njihovim proračunskim korisnicima prema sljedećem tabličnom prikazu:











U nastavku se daje obrazloženje planiranih rashoda Trećih izmjena i dopuna Proračuna Grada Karlovca za 2025. godinu po razdjelima i programima.

**RAZDJEL 001 UPRAVNI ODJEL ZA POSLOVE GRADONAČELNIKA**

Prijedlogom Trećih izmjena i dopuna Proračuna za 2025. godinu Upravni odjel za poslove gradonačelnika planiran je u iznosu od 6.757.005 eura i manji je za 9.497 eura u odnosu na Plan za 2025. godinu.

Plan koji predlaže Upravni odjel za poslove gradonačelnika prikazan je po programima i aktivnostima u tablici kako slijedi:



**GLAVA 01 UO ZA POSLOVE GRADONAČELNIKA**

Do najznačajnije promjene došlo je na **Programu 2000 Civilna zaštita i spašavanje** koji je planiran u iznosu manjem za 8.000 eura i novi plan iznosi 153.310 eura, a odnosi se na smanjene rashode za usluge unutar **Aktivnosti A200002 Sanacija šteta od potresa** i novi plan iznosi 66.000 eura.

**GLAVA 02 GRADSKO VIJEĆE**

Do promjene je došlo na **Programu 1000 Javna uprava i administracija** koji je ovim Izmjenama i dopunama Plana za 2025. planiran u iznosu većem za 7.500 eura i novi plan iznosi 408.500 eura. Promjena se odnosi na **Aktivnost A100011 Materijalni rashodi Gradskog vijeća** (troškovi informiranja, reprezentacija, naknade članovima Gradskog vijeća) i novi plan iznosi 79.300 eura.

**GLAVA 03 JAVNA VATROGASNA POSTROJBA**

Trećim izmjenama i dopunama Plana za 2025. godinu smanjeni su rashodi Javne vatrogasne postrojbe za 9.497 eura i novi plan iznosi 3.249.206 eura.

**Program 2001 Vatrogastvo** planiran je u iznosu manjem za 9.497 eura i novi plan iznosi 3.249.206 eura. **Aktivnost A200102 Materijalni i financijski rashodi poslovanja JVP** je ovim Izmjenama i dopunama Plana za 2025. veća za 20.353 eura i novi plan iznosi 377.745 eura dok je **Kapitalni projekt K200101 Oprema, uređaji i ostala ulaganja u imovinu JVP** ovim Izmjenama i dopunama plana za 2025. planiran u iznosu od 125.195 eura odnosno manji je za 29.850 eura.

**RAZDJEL 002 UPRAVNI ODJEL ZA PRORAČUN I FINANCIJE**

Prijedlogom Trećih izmjena i dopuna financijskog plana Upravnog odjela za proračun i financije za 2025. godinu ukupno planirana sredstva odjela iznose 9.767.767 eura što je povećanje za 33.907 eura u odnosu na plan Proračuna za 2025. godinu.

Financijski plan Upravnog odjela prikazan je po programima i aktivnostima u sljedećoj tablici:



**Program 1000 Javna uprava i administracija** Trećim izmjenama i dopunama proračuna za 2025. godinu predloženo je povećanje rashoda za 43.907 eura i novi plan iznosi 9.767.767 eura, a odnosi se najvećim dijelom na **Tekući projekt T100001 Otplata glavnice kredita** koji je povećan za 126.000 eura i novi plan iznosi 2.346.000 eura i na **Aktivnost A100008 Otplata kamata po kreditima** koja je manja za 35.000 eura i novi plan iznosi 260.000 eura. **Aktivnost A100002 Rashodi za zaposlene u Gradskoj upravi** planirana je u iznosu od 6.033.138 eura što je 22.000 eura manje u odnosu na planirano Proračunom za 2025. godinu. Rashodi za bruto plaće su planirani u iznosu od 4.730.038 eura (uključena i plaća u naravi), doprinosi na plaće u iznosu od 758.000 eura dok su ostali rashodi za zaposlene planirani u iznosu od 545.000 eura. **Aktivnost A100005 Rashodi po sudskim presudama** planirana je u iznosu manjem za 18.500 eura, a odnosi se na naknade troškova vjerovnicima po ošasnoj imovini i novi plan iznosi 6.500 eura dok se na **Aktivnost A100001 Materijalni i financijski rashodi poslovanja gradske uprave** odnosi 374.129 eura odnosno manja je za 16.793 eura u odnosu na Plan za 2025. godinu, a odnosi se na naknade za prijevoz, povrat preplaćenih iznosa komunalne naknade i drugih prihoda, bankarske usluge, usluge platnog prometa.

**Program 7000 Upravljanje imovinom** planiran je u iznosu manjem za 10.000 eura, a sredstva su bila namijenjena dokapitalizaciji trgovačkog društva Geotermika d.o.o.

**RAZDJEL 003 UPRAVNI ODJEL ZA PROSTORNO UREĐENJE I POSLOVE PROVEDBE DOKUMENATA PROSTORNOG UREĐENJA**

Trećim izmjenama i dopunama Plana za 2025. godinu proračun Upravnog odjela za prostorno uređenje i poslove provedbe dokumenata prostornog uređenja ostaje nepromijenjen te iznosi 212.000 eura.



**RAZDJEL 004 UPRAVNI ODJEL ZA GRADNJU I ZAŠTITU OKOLIŠA**

Prijedlogom Trećih izmjena i dopuna financijskog plana Upravnog odjela za gradnju i zaštitu okoliša za 2025. godinu, ukupno planirana sredstva iznose 33.686.794 eura i manja su za 24,99 mil. eura ili za 42,59% u odnosu na Plan za 2025. godinu. Planirani rashodi i izdaci provode se kroz sljedeće programe:











**Program 2001 Vatrogastvo** Trećim izmjenama i dopunama proračuna za 2025. godinu planiran je u iznosu manjem za 110.000 eura i novi plan iznosi 90.000 eura, a odnosi se na izgradnju garaže JVP.

**Program 3001 Građenje komunalne infrastrukture** planiran je unutar ovog Upravnog odjela u iznosu od 11.285.667 eura što je za 3.683.937 eura ili za 24,61% manje u odnosu na Plan za 2025. godinu. Rashodi se najvećim dijelom odnose na troškove proširenja i izgradnje dodatne komunalne infrastrukture – izgradnju i rekonstrukciju prometnica, oborinske odvodnje, izgradnju nogostupa, izgradnje javne rasvjete, uređenje okoliša.

Planirano smanjenje rashoda se najvećim dijelom odnosi na **Kapitalni projekt K300174 Uređenje trga bana Josipa Jelačića** koji je smanjen za ukupno planirani iznos od 1.000.000 eura te na **Kapitalni projekt K300134 Obilaznica Zvijezda** koji je smanjen za 1.003.000 eura i novi plan iznosi 11.000 eura. Za 757.250 eura smanjeni su rashodi za Kapitalni projekt K300161 Izgradnja prometnice Luščić i novi plan iznosi 1.748.938 eura.

Do znatnijeg smanjenja je došlo i na sljedećim kapitalnim projektima:

* Park Grabrik
* Most Banija
* Nogostup Hrnetić
* Uređenje trga i podzemne garaže u Nazorovoj
* Uređenje Kurelčeve ulice

**Program 4001 Zaštita i očuvanje kulturne baštine** planiran je u iznosu manjem za 3.679.374 eura i novi plan iznosi 4.984.886 eura, a do promjena je došlo najvećim dijelom na projektima obnove zgrade KAMOD i novi plan iznosi 50.000 eura, na obnovi zgrade Hrvatskog doma i novi plan iznosi 1.515.000 eura i na obnovi zgrade Gradske uprave na Trgu bana Josipa Jelačića i novi plan iznosi 1.561.898 eura. Troškovi za **Kapitalni projekt K400106** **Obnova i očuvanja kulturne baštine** su manji za 300.000 eura ili za 54,05% u odnosu na Plan za 2025. godinu, a odnose se na smanjenje rashoda za sanaciju oštećenih objekata u Zvijezdi.

**Program 6000 Predškolski odgoj i obrazovanje** smanjen je za 2.523.709 eura ili za 24,61% u odnosu na Plan za 2025. godinu i iznosi 7.732.625 eura, a odnosi **se Kapitalni projekt K600001 Izgradnja dječjeg vrtića Luščić** koji je planiran u novom iznosu od 7.700.000 eura i na **Kapitalni projekt K600005 Dječji vrtić Hrnetić** koji je planiran u novom iznosu od 32.625 eura (troškovi projektne dokumentacije).

**Program 6001 Osnovnoškolsko obrazovanje** smanjen je ovim izmjenama i dopunama za 14.199.549 eura ili za 72,99% u odnosu na planirano za 2025. godinu i iznosi 5.254.750 eura pri čemu se najveći dio smanjenja odnosi na kapitalne projekte: **Kapitalni projekt K600103 Izgradnja OŠ Luščić** smanjen je za 2,0 mil. eura i novi plan iznosi 138.250 eura**, Kapitalni projekt K600104 Obnova zgrade iz područja obrazovanja oštećene u seriji potresa – OŠ D. Jarnević** smanjen je za 559.500 eura i novi plan iznosi 3.112.500 eura, **Kapitalni projekt K600105 Dogradnja OŠ Turanj** smanjen je za 1.290.701 eura i novi plan iznosi 1.100.000 eura i na **Kapitalni projekt K600106 Dogradnja OŠ Mahično** koji je smanjen za 3.664.033 eura i novi plan iznosi 754.000 eura.Doznačajnog smanjenja rashoda došlo je i na sljedećim projektima: **K600107 Izgradnja dvorane OŠ Rečica** i novi plan iznosi 150.000 eura i **K600108 Izgradnja dvorane OŠ Braća Seljan** koji je smanjen za ukupno planirani iznos Proračunom za 2025. godinu u iznosu od 4.263.011 eura.

**Program 6003 Razvoj sporta i rekreacije** planirano je smanjenje rashoda za 753.878 eura, odnosno za 19,59%, i novi plan za 2025. godinu iznosi 3.095.070 eura, a promjena se uglavnom odnosi na sljedeće kapitalne projekte:

* **Kapitalni projekt K600305 Izgradnja nogometnog igrališta Turanj** koji je planiran u iznosu od 830.000 eura
* **Kapitalni projekt K600302 Izgradnja sportsko - rekreacijskog centra Mostanje** koji je planiran u novom iznosu od 1.475.875 eura
* **Kapitalni projekt K600306 Sokolski dom** koji je planiran u iznosu od 756.305 eura.

**RAZDJEL 005 UPRAVNI ODJEL ZA KOMUNALNO GOSPODARSTVO,** **PROMET I MJESNU SAMOUPRAVU**

Prijedlogom Trećih izmjena i dopuna financijskog plana za 2025. godinu ukupno planirana sredstva Upravnog odjela za komunalno gospodarstvo, promet i mjesnu samoupravu iznose 17.427.391 eura i veća su za 547.887 eura. Planirani rashodi i izdaci provode se kroz sljedeće programe:























**Program 3000 Održavanje komunalne infrastrukture** planiran je u iznosu većem za 390.995 eura u odnosu na Plan za 2025. i novi plan iznosi 9.868.824 eura, a odnosi se najvećim dijelom na **Aktivnost A300001 Održavanje nerazvrstanih cesta** koja je povećana za 399.000 eura i iznosi 4.554.350 eura (unutar aktivnosti povećani su rashodi za zimsku službu i novi plan iznosi 1.120.000 eura). Do povećanja je došlo i na **Aktivnosti A300004 Održavanje građevina javne odvodnje oborinskih voda** za 231.470 eura i novi plan iznosi 1.023.763 eura.

**Program 3002 Razvoj i sigurnost prometa** planiran je u novom iznosu od 1.911.257 eura odnosno povećani su rashodi za 230.019 eura u odnosu na planirano za 2025. godinu, a odnosi se najvećim dijelom na troškove subvencioniranja javnog gradskog prijevoza koji je planiran u iznosu od 1.550.000 eura.

**Program 7000 Upravljanje imovinom**  smanjen je za 42.785 eura i novi plan iznosi 4.710.122 eura, a odnosi se najvećim dijelom na **Tekući projekt T700003 Upravljanje objektima javne namjene** koji je planiran u iznosu manjem za 35.000 eura i novi plan iznosi 1.627.907 eura.

**RAZDJEL 006 UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM**

Planirani rashodi Upravnog odjela za imovinsko pravne poslove i upravljanje imovinom iznose 1.035.960 eura i Trećim izmjenama i dopunama Plana za 2025. godinu nisu mijenjani.



**RAZDJEL 007 UPRAVNI ODJEL ZA GOSPODARSTVO, RAZVOJ GRADA I EU FONDOVE**

Trećim izmjenama i dopunama proračuna za 2025. godinu ukupni rashodi za Upravni odjel za gospodarstvo, razvoj grada i EU fondove planirani su u iznosu većem za 73.483 eura i novi plan iznosi 7.426.178 eura.









**GLAVA 01 ODJEL ZA GOSPODARSTVO, RAZVOJ GRADA I EU FONDOVE**

Ovo povećanje rashoda najvećim se dijelom odnosi na **Program 3003 Skrb o životinjama** koji je ovim Izmjenama i dopunama plana za 2025. godinu povećan za 20.000 eura i novi plan iznosi 375.000 eura, a odnosi se na troškove skloništa za napuštene životinje.

**Program 4003 Energetska učinkovitost** planiran je u iznosu većem za 47.100 eura i novi plan iznosi 1.223.256 eura, a odnosi se na **Kapitalni projekt K400302 Energetska obnova javne rasvjete** i novi plan iznosi 714.256 eura i na **Aktivnost A400301 Rashodi za pripremu projekata energetske učinkovitosti** i novi plan iznosi 68.000 eura.

**Program 5002 Poticanje razvoja turizma** planiran je u iznosu većem za 55.478 eura u odnosu na Plan za 2025. godinu i iznosi 2.185.955 eura, a odnosi se najvećim dijelom na veće rashode za materijal i energiju za **Tekući projekt T500201 Turistička infrastruktura** i novi plan je 88.287 eura. Troškovi **Tekućeg projekta T500203 GIFTSNET** planirani su u iznosu većem za 32.245 eura i novi plan iznosi 436.394 eura, a odnose se najvećim dijelom na rashode za dodatna ulaganja.

**GLAVA 02 AQUATIKA – SLATKOVODNI AKVARIJ KARLOVAC**

Djelatnost proračunskog korisnika Aquatika – slatkovodni akvarij Karlovac provodi se kroz program Poticanje razvoja turizma budući da je to primarno turistička atrakcija. Za provedbu programa planirana su sredstva u iznosu manjem za 30.000 eura u odnosu na planirano Proračunom za 2025. godinu i novi plan iznosi 1.237.486 eura. Ovo smanjenje rashoda odnosi se na njihovo redovno poslovanje u sklopu **Aktivnosti A500206 Materijalni i financijski rashodi poslovanja** i na **Kapitalni projekt K500201Oprema i druga ulaganja u imovinu ustanove.**

**GLAVA 03 KINO EDISON, MULTIMEDIJSKI CENTAR ZA KULTURNO-TURISTIČKE SADRŽAJE**

Ukupno planirana sredstva za rad ustanove Kino Edison ovim izmjenama i dopunama plana za 2025. godinu iznose 949.276 eura, odnosno povećavaju se za 7.400 eura. Budući da je ovo primarno ustanova kulture, djelatnost ove ustanove odvija se kroz **Program 6004 Promicanje kulture**. Povećanje rashoda se odnosi na programsku djelatnost ustanove koja iznosi 325.976 eura, a posljedica je to povećanja rashoda za usluge.

**RAZDJEL 008 UPRAVNI ODJEL ZA DRUŠTVENE DJELATNOSTI**

Prijedlogom Trećih izmjena i dopuna financijskog plana za 2025. godinu Upravni odjel za društvene djelatnosti je planiran u ukupnom iznosu od 43.758.902 eura, odnosno povećan je za 459.865 eura ili 1,06% u odnosu na Plan za 2025. godinu.





























**GLAVA 01 DRUŠTVENE DJELATNOSTI**

Iz tablice u nastavku vidljivo je da su rashodi Glave UO za društvene djelatnosti veći za 92.773 eura ili za 1,97% više u odnosu na Plan za 2025. godinu te novi plan iznosi 4.805.029 eura.







Unutar Glave UO za društvene djelatnosti do najvećih promjena došlo je na **Programu 6001 Osnovnoškolsko obrazovanje** koji je povećan za 57.976 eura i to najvećim dijelom zbog sufinanciranja troškova prijevoza učenika koji su ovim Izmjenama i dopunama Plana za 2025. godinu veći za 58.500 eura i novi plan iznosi 193.500 eura. **Program 6002 Programi za djecu i mlade** planiran je u iznosu većem za 23.852 eura i novi plan iznosi 463.338 eura, a odnosi se najvećim dijelom na pomoći Glazbenoj školi Karlovac za sufinanciranje nabave klavira u iznosu 20.000 eura unutar **Aktivnosti A600206 Pomoći proračunskim korisnicima u školstvu.**

**GLAVA 02 OSNOVNE ŠKOLE**

Trećim izmjenama i dopunama Proračuna Grada Karlovca za 2025. godinu ukupni planirani rashodi za programe osnovnog školstva povećavaju se za 359.755 eura ili za 1,62% i novi plan iznosi 22.624.016 eura.



Unutar **Programa 6001 Osnovnoškolsko obrazovanje** koji je planiran u novom iznosu od 22.615.715 eura do značajnih promjena je došlo na Rashodima za zaposlene u osnovnim školama koji su planirani u iznosu od 17.105.584 eura odnosno veći su za 395.281 eura.

**GLAVA 03 USTANOVE KULTURE**

Ukupni plan za redovnu djelatnost ustanova kulture Trećim izmjenama i dopunama Proračuna Grada Karlovca za 2025. godinu povećava se za 50.487 eura i novi plan iznosi 5.388.941 eura, a odnosi se na sljedeće programe:



Unutar **Programa 6004 Promicanje kulture** povećavaju se rashodi za 50.487 eura te novi plan za 2025. godinu iznosi 5.323.341 eura, a odnosi se najvećim dijelom na materijalne i financijske rashode poslovanja koji su povećani za 27.985 eura i novi plan iznosi 695.704 eura te na programsku djelatnost ustanova kulture koja je veća za 98.202 eura i novi plan iznosi 924.136 eura. Rashodi za zaposlene u ustanovama kulture su manji za 16.485 eura i novi plan iznosi 3.157.275 eura. Rashodi za zaposlene kod proračunskog korisnika Gradska knjižnica „Ivan Goran Kovačić“ su manji za 9.485 eura i nakon izmjena iznose 1.356.175 eura. Kod proračunskog korisnika Muzeji grada Karlovca rashodi za zaposlene su povećani za 1.000 eura i novi plan iznosi 1.005.500 eura, dok su rashodi po istoj osnovi kod proračunskog korisnika Gradsko kazalište „Zorin dom“ smanjeni za 8.000 eura te novi plan iznosi 795.600 eura.

**GLAVA 04 USTANOVE PREDŠKOLSKOG ODGOJA**

Ukupno planirani izdaci za programe ustanova predškolskog odgoja su povećani za 14.979 eura i iznose 9.328.845 eura.



**Program 6000 Predškolski odgoj i obrazovanje** planiran je u iznosu većem za 14.979 eura ili za 0,16% i novi plan iznosi 9.328.845 eura, a promjene se najvećim dijelom odnose na povećanje rashoda za zaposlene za 82.075 eura i novi plan iznosi 8.243.504 eura. Na rashode za zaposlene u Dječjem vrtiću Karlovac se odnosi 4.344.000 eura što je povećanje za 58.000 eura u odnosu na Plan za 2025. dok se na rashode za zaposlene kod proračunskog korisnika Dječji vrtić Četiri rijeke odnosi 3.899.504 eura što je povećanje za 24.075 eura u odnosu na Plan za 2025. godinu. Rashodi za materijalno i financijsko poslovanje ustanova predškolskog odgoja su manji za 44.600 eura i iznose 1.022.803 eura pri čemu se na rashode Dječjeg vrtića Karlovac odnosi 548.393 eura, a na rashode Dječjeg vrtića Četiri rijeke 474.410 eura.

**GLAVA 05 USTANOVA ZA UPRAVLJANJE SPORTSKIM OBJEKTIMA**

Ukupno planirana sredstva za rad Ustanove za upravljanje sportskim objektima ovim izmjenama i dopunama plana za 2025. godinu iznose 1.612.071 eura, odnosno smanjuju se za 58.129 eura. Budući da je ovo primarno ustanova za sportsku djelatnost, djelatnost ove ustanove odvija se kroz **Program 6003 Razvoj sporta i rekreacije** za kojeg je planirano 1.612.071 eura za sljedeće aktivnosti i projekte:



Najznačajnije promjene su na rashodima za zaposlene koji su ovim Izmjenama i dopunama plana za 2025. godinu planirani u iznosu manjem za 34.695 eura i novi plan iznosi 897.795 eura te na materijalnim i financijskim rashodima poslovanja ustanove gdje je došlo do smanjenja rashoda za 20.654 eura i novi lan iznosi 642.096 eura.

**RAZDJEL 009 SLUŽBA ZA PROVEDBU ITU MEHANIZMA**

Trećim izmjenama i dopunama Plana za 2025. godinu rashodi Službe za provedbu ITU mehanizma nisu mijenjani i iznose 106.386 eura.



**RAZDJEL 010 VLASTITI POGON GRADA ZA OBAVLJANJE KOMUNALNE DJELATNOSTI**

Trećim izmjenama i dopunama Plana za 2025. godinu rashodi Vlastitog pogona Grada za obavljanje komunalne djelatnosti iznose 167.634 eura i manji su za 34.166 eura ili za 16,93% u odnosu na plan Proračuna za 2025. godinu.



**PROGRAM 3004 Poslovi parkinga i pauka** za kojeg je planirano 167.634 eura, a promjene se odnose na sljedeće aktivnosti i projekte:

**Aktivnost A300401 Materijalni i financijski rashodi poslovanja** planiraju se u iznosu od 127.300 eura što je smanjenje za 500 eura dok se na **Kapitalni projekt K300401 Rashodi za nabavu nefinancijske imovine** odnosi 40.334 eura što je smanjenje za 33.666 eura u odnosu na Plan za 2025. godinu, a odnosi se na troškove nabave sustava videonadzora sa prikazom popunjenosti parkirališnih mjesta.

Savjetnik za planiranje i praćenje proračuna Pročelnica UO za proračun i financije Mirela Presečan, dipl.oec. Karolina Burić, dipl.oec.