GRADSKO VIJEĆE

KLASA: …….

URBROJ: ……

Karlovac, …….

Prijedlog!

Temeljem članka 67. stavka 1. Zakona o komunalnom gospodarstvu („Narodne novine“ br. 68/18, 110/18, 32/20, 145/24, dalje u tekstu: Zakon) te članaka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15- potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22) Gradsko vijeće Grada Karlovca na \_\_\_\_\_\_. sjednici održanoj dana \_\_\_\_\_\_ 2025. godine, donosi

TREĆE IZMJENE I DOPUNE PROGRAMA GRAĐENJA KOMUNALNE INFRASTRUKTURE U 2025. GODINI

Članak 1.

U Programu građenja komunalne infrastrukture u 2025. godini („Glasnik Grada Karlovca“ br. 23 A/24, 6/25 i 13/25, dalje u tekstu: Program) mijenja se članak 2. koji sada glasi:

„Procijenjeni troškovi građenja komunalne infrastrukture u 2025. godini sadržani u ovom Programu iznose sveukupno 11.671.620,00 eura.„

Članak 2.

U Programu u članku 3.:

- mijenja se stavak prvi koji sada glasi:

„Ukupno procijenjeni troškovi građenja građevina komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja iznose 4.377.494,00 eura, a odnose se na sljedeće projekte:“

- mijenja se točka 3.1. OBILAZNICA ZVIJEZDE koja sada glasi:

**3.1. OBILAZNICA ZVIJEZDE** – osigurana su sredstva za dovršetak rješavanja imovinsko pravnih odnosa te za izmjenu glavnog projekta (radi usklađenja s izmjenama u katastarskom operatu) za rekonstrukciju postojeće prometnice Put D. Trstenjaka i izgradnju produžetka iste ulice kako bi se spojila s Ulicom J. Draškovića (tzv. obilaznica Zvijezde). Zahvat se planira u dužini od 1490 m uz izgradnju prateće komunalne infrastrukture (pješačko – biciklističke staze, javne rasvjete, oborinske odvodnje, krajobraznog uređenja) a s ciljem razvoja prometne infrastrukture i usluga te očuvanja i revitalizacije zaštićene povijesne jezgre Grada Karlovca.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa-otkup zemljišta | 17.000,00 | Višak prihoda iz prethodne godine - prodaja zemljišta | 17.000,00 |
| Izrada projektne dokumentacije | 11.000,00 | Višak prihoda iz prethodne godine – opći prihodi | 11.000,00 |
| **UKUPNO** | **28.000,00 €** |  | **28.000,00 €** |

- mijenja se točka 3.3. IZGRADNJA PROMETNICE LUŠČIĆ koja sada glasi:

**3.3. IZGRADNJA PROMETNICE LUŠČIĆ** – projekt obuhvaća radove na izgradnji prometnice koja će omogućiti pristup budućem dječjem vrtiću, osnovnoj školi te ostalim sadržajima na prostoru nekadašnje vojarne Luščić. Prometnica se planira u duljini od 850 metara, za dvosmjerno odvijanje prometa s pješačkom i biciklističkom stazom te s pripadajućom komunalnom i zelenom infrastrukturom. Osiguravaju se i sredstva za uslugu izrade projektne dokumentacije (izvedbeni projekt potpornih zidova, izmjena i dopuna glavnog projekta).

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 1.725.375,00 | Pomoći temeljem prijenosa sredstava EU | 1.470.500,00 |
| Usluge nadzora (stručni nadzor građenja, projektantski nadzor) | 11.125,00 | Primici od zaduživanja | 266.000,00 |
| Izrada projektne dokumentacije | 12.438,00 | Višak prihoda iz prethodne godine – opći prihodi | 12.438,00 |
| **UKUPNO** | **1.748.938,00 €** |  | **1.748.938,00 €** |

- mijenja se točka 3.4. PROMETNICA ZAGRAD GAJ koja sada glasi:

**3.4. PROMETNICA ZAGRAD GAJ –** planiraju se financijska sredstva za radove na izgradnji, odnosno rekonstrukciji prometnice koja će se osigurati bolji pristup Starom gradu Dubovcu te omogućiti parkiranje za posjetitelje i korisnike sadržaja koji se organiziraju na Starom gradu. U prvoj fazi radova izvodi se dio Ulice Zagrad-Gaj s parkiralištem i okretištem (uključujući pripadajuću infrastrukturu), te prilaz prema trafostanici. Parkiralište ima 15 parkirnih mjesta, od kojih su 3 parkirna mjesta za vozila osoba sa invaliditetom, te ima parkirnu površinu za motocikle i bicikle.

Druga faza radova obuhvaća izgradnju parkirališta s 56 parkirališnih mjesta.

Zahvat obuhvaća radove na odvodnji, izgradnji javne rasvjete i DTK instalacije.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 762.800,00 | Pomoći temeljem prijenosa sredstava EU | 603.000,00 |
| Usluga stručnog nadzora građenja | 11.200,00 | Primici od zaduživanja | 125.000,00 |
|  |  | Pomoći od izvanproračunskih korisnika | 46.000,00 |
| **UKUPNO** | **774.000,00 €** |  | **774.000,00 €** |

- mijenja se točka 3.7. PARK GRABRIK koja sada glasi:

**3.7. PARK GRABRIK *–*** osiguravaju se sredstva za radove na izgradnji novog parka u Grabriku. Park se planira na postojećoj zelenoj površini pored škole, vrtića i vodocrpilišta koja će projektiranim uređenjem biti obogaćena sadnjom višeg zelenila i raznim sadržajima za korisnike svih dobnih skupina. Dio parka bit će uređen za bavljenje sportskim aktivnostima, odijeliti će se posebni dio sa rekvizitima za treniranje pasa, a ostavit će se i dovoljno slobodnog  prostora za razne slobodne aktivnosti.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 1.529.875,00 | Pomoći temeljem prijenosa sredstava EU | 1.352.618,00 |
| Usluga stručnog nadzora građenja | 9.125,00 | Primici od zaduživanja | 230.850,00 |
| Rashodi za usluge (promocija i vidljivost) | 25.000,00 | Opći prihodi i primici | 8.257,00 |
| Oprema | 27.725,00 |  |  |
| **UKUPNO** | **1.591.725,00 €** |  | **1.591.725,00 €** |

- briše se točka 3.8. UREĐENJE TRGA I PODZEMNE GARAŽE U NAZOROVOJ

- mijenja se tablica pod točkom 3.11. PARKIRALIŠTE I PRISTUPNA PROMETNICA GROBLJA JAMADOL koja sada glasi:

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 17.090,00 | Višak prihoda iz prethodne godine - opći prihodi | 17.090,00 |
| Rješavanje imovinskopravnih odnosa | 4.000,00 | Prihodi od prodaje zemljišta | 4.000,00 |
| **UKUPNO** | **21.090,00 €** |  | **21.090,00 €** |

Članak 3.

U Programu u članku 5.:

- mijenja se stavak prvi koji sada glasi:

„Ukupno procijenjeni troškovi rekonstruiranja građevina komunalne infrastrukture iznose 7.262.408,00 eura, a odnose se na sljedeće projekte:“

- mijenja se tablica pod točkom 5.1. KARLOVAC II – MALA ŠVARČA koja sada glasi:

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 628.810,00 | Pomoći od ostalih subjekata unutar općeg proračuna | 650.000,00 |
| Usluga stručnog nadzora građenja | 17.160,00 |  |  |
| Usluga vođenja projekta – upravljanje projektom | 2.535,00 |  |  |
| Usluga vođenja projekta – pravna podrška | 1.495,00 |  |  |
| **UKUPNO** | **650.000,00 €** |  | **650.000,00 €** |

- mijenja se tablica pod točkom 5.2. KARLOVAC II **–** DONJA ŠVARČA koja sada glasi:

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 507.915,00 | Višak prihoda iz prethodne godine – prodaja zemljišta | 270.647,00 |
| Usluga stručnog nadzora građenja | 13.861,00 | Primici od zaduživanja | 129.353,00 |
| Usluga vođenja projekta – upravljanje projektom | 2.048,00 | Opći prihodi i primici | 125.031,00 |
| Usluga vođenja projekta – pravna podrška | 1.207,00 |  |  |
| **UKUPNO** | **525.031,00 €** |  | **525.031,00 €** |

- mijenja se tablica pod točkom 5.3. KARLOVAC II – DREŽNIK koja sada glasi:

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 984.485,00 | Višak prihoda iz prethodne godine – opći prihodi | 447.144,00 |
| Usluga stručnog nadzora građenja | 11.365,00 | Višak prihoda iz prethodne godine – komunalni doprinos | 397.761,00 |
| Usluga vođenja projekta – upravljanje projektom | 3.500,00 | Višak prihoda iz prethodne godine – šumski doprinos | 93.200,00 |
| Usluga vođenja projekta – pravna podrška | 650,00 | Doprinos za šume | 61.895,00 |
| **UKUPNO** | **1.000.000,00 €** |  | **1.000.000,00 €** |

- mijenja se točka 5.4. KARLOVAC II - ZVIJEZDA koja sada glasi:

**5.4. KARLOVAC II – ZVIJEZDA**– projekt obuhvaća rekonstrukciju i uređenje prometnih površina unutar Zvijezde (zahvati: EE, vrelovod, hortikultura, urbana oprema, plinovod, parterno uređenje, izgradnja DTK). U 2025. godini osiguravaju se potrebna financijska sredstva za nastavak radova.

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Radovi na rekonstrukciji | 2.069.010,00 | Višak prihoda iz prethodne godine – opći prihodi | 253.156,00 |
| Usluga stručnog nadzora građenja | 20.500,00 | Komunalni doprinos | 1.285.604,00 |
| Usluga vođenja projekta – upravljanje projektom | 8.190,00 | Višak prihoda iz prethodne godine – komunalni doprinos | 361.240,00 |
| Usluga vođenja projekta – pravna podrška | 2.300,00 | Opći prihodi i primici | 200.000,00 |
| **UKUPNO** | **2.100.000,00 €** |  | **2.100.000,00 €** |

- mijenja se tablica pod točkom 5.5. REKONSTRUKCIJA ŽUMBERAČKE ULICE – izgradnja nogostupa koja sada glasi:

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 391.347,00 | Primici od zaduživanja | 285.326,00 |
| Usluga stručnog nadzora građenja | 1.153,00 | Višak prihoda iz prethodne godine – opći prihodi | 107.174,00 |
| **UKUPNO** | **392.500,00 €** |  | **392.500,00 €** |

- mijenja se tablica pod točkom 5.6. NOGOSTUP HRNETIĆ koja sada glasi:

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 393.570,00 | Komunalni doprinos | 90.284,00 |
| Usluga stručnog nadzora građenja | 6.430,00 | Primici od zaduživanja | 300.000,00 |
| Izrada projektne dokumentacije | 6.625,00 | Opći prihodi i primici | 6.625,00 |
|  |  | Višak prihoda iz prethodne godine – naknada za koncesije | 9.716,00 |
| **UKUPNO** | **406.625,00 €** |  | **406.625,00 €** |

- mijenja se tablica pod točkom 5.7. NOGOSTUP SAJEVAC koja sada glasi:

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 1.068.697,00 | Komunalni doprinos | 457.498,00 |
| Usluga stručnog nadzora građenja | 14.303,00 | Primici od zaduživanja | 625.502,00 |
| Izrada projektne dokumentacije | 4.500,00 | Opći prihodi i primici | 4.500,00 |
| **UKUPNO** | **1.087.500,00 €** |  | **1.087.500,00 €** |

- mijenja se točka 5.9. UREĐENJE KUPSKE ULICE koja sada glasi:

**5.9. UREĐENJE KUPSKE ULICE** – u sklopu izgradnje vodoopskrbe i mješovite kanalizacije u ulicama Pivovarska i Kupska od strane tvrtke Vodovod i kanalizacija d.o.o., planiraju se i radovi na uređenju, odnosno rekonstrukciji prometnice (proširenje, izgradnja nogostupa) i prateće infrastrukture u navedenim ulicama kojih će biti investitor Grad Karlovac. U 2025. godini osiguravaju se financijska sredstva za rješavanje imovinsko pravnih odnosa u okviru budućeg zahvata u prostoru.

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Rješavanje imovinsko pravnih odnosa | 5.000,00 | Višak prihoda iz prethodne godine - opći prihodi | 5.000,00 |
| **UKUPNO** | **5.000,00 €** |  | **5.000,00 €** |

- mijenja se točka 5.10. REKONSTRUKCIJA ULICE DONJA ŠVARČA koja sada glasi:

**5.10. REKONSTRUKCIJA ULICE DONJA ŠVARČA –** planiraju se financijska sredstva za rješavanje imovinsko pravnih odnosa u obuhvatu budućeg zahvata rekonstrukcije dijela ulice Donja Švarča (obnova prometne površine i građenje pješačke staze sa pripadajućom infrastrukturom te javnom rasvjetom). Projekt se provodi u suradnji s tvrtkom Vodovod i kanalizacija d.o.o.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinsko pravnih odnosa | 40.000,00 | Višak prihoda iz prethodne godine -opći prihodi | 40.000,00 |
| **UKUPNO** | **40.000,00 €** |  | **40.000,00 €** |

- mijenja se točka 5.11. UREĐENJE KURELČEVE ULICE koja sada glasi:

**5.11. UREĐENJE KURELČEVE ULICE –** planiraju se financijska sredstva za troškove usluge izmjene glavnog projekta (radi usklađenja s izmjenama u katastarskom operatu) za buduću rekonstrukciju Ulice Frana Kurelca (od križanja s Ulicom Stjepana Radića do križanja s ulicom Ruski put, u duljini od 400 m). Rekonstrukcija obuhvaća gradnju novog kolnika, pješačko-biciklističkih staza, oborinske odvodnje, DTK kanalizacije i javne rasvjete.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 7.500,00 | Višak prihoda iz prethodne godine -opći prihodi | 7.500,00 |
| **UKUPNO** | **7.500,00 €** |  | **7.500,00 €** |

- mijenja se tablica pod točkom 5.13. REKONSTRUKCIJA MOSTA BANIJA koja sada glasi:

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 740.000,00 | Pomoći od ostalih subjekata unutar općeg proračuna | 750.000,00 |
| Usluga stručnog nadzora građenja | 10.000,00 |  |  |
| **UKUPNO** | **750.000,00 €** |  | **750.000,00 €** |

- briše se točka 5.14. UREĐENJE TRGA BANA JOSIPA JELAČIĆA

- mijenja se tablica pod točkom 5.20. KARLOVAC II - BAŠČINSKA koja glasi:

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Radovi na rekonstrukciji | 50.000,00 | Višak prihoda iz prethodne godine – opći prihodi | 29.000,00 |
|  |  | Naknada za koncesije | 11.000,00 |
|  |  | Opći prihodi i primici | 10.000,00 |
| **UKUPNO** | **50.000,00 €** |  | **50.000,00 €** |

Članak 4.

Mijenja se članak 6. koji sada glasi.

„Rekapitulacija procjene troškova (rashoda) Programa građenja komunalne infrastrukture u 2025. godini:

|  |  |  |  |  |  |
| --- | --- | --- | --- | --- | --- |
| R.br. | **NAZIV PROJEKTA** | **PROCJENA TROŠKOVA- PRORAČUN 2025** | **PROCJENA TROŠKOVA- REBALANS I** | **PROCJENA TROŠKOVA- REBALANS II** | **PROCJENA TROŠKOVA- REBALANS III** |
| 1. | 3.1. Obilaznica Zvijezde | 1.044.000,00 | 1.039.000,00 | 1.031.000,00 | 28.000,00 |
| 2. | 3.2. Prometnica Poslovna zona Selce | 198.375,00 | 198.375,00 | 198.375,00 | 198.375,00 |
| 3. | 3.3. Izgradnja prometnice Luščić | 2.500.000,00 | 2.500.000,00 | 2.506.188,00 | 1.748.938,00 |
| 4. | 3.4. Prometnica Zagrad Gaj | 500.000,00 | 500.000,00 | 554.738,00 | 774.000,00 |
| 5. | 3.5. Komunalno opremanje zgrade POS-a | 20.000,00 | 20.000,00 | 0,00 | 0,00 |
| 6. | 3.6. Parkiralište groblja Velika Švarča | 1.991,00 | 1.991,00 | 1.991,00 | 1.991,00 |
| 7. | 3.7. Park Grabrik | 2.040.000,00 | 2.048.750,00 | 2.061.475,00 | 1.591.725,00 |
| 8. | 3.8. Uređenje trga i podzemne garaže u Nazorovoj | 225.000,00 | 225.000,00 | 225.000,00 | 0,00 |
| 9. | 3.9. Oborinska odvodnja Ulice Slavka Rozgaja | 270.375,00 | 271.375,00 | 13.375,00 | 13.375,00 |
| 10. | 3.10. Oborinska odvodnja u naselju Jelsa | 5.000,00 | 5.000,00 | 0,00 | 0,00 |
| 11. | 3.11. Parkiralište i pristupna prometnica groblja Jamadol | 0,00 | 75.500,00 | 35.770,00 | 21.090,00 |
| 12. | 4.1. Sanacija kanala Sajevac | 31.718,00 | 31.718,00 | 31.718,00 | 31.718,00 |
| 13. | 5.1. Karlovac II – Mala Švarča | 500.000,00 | 500.000,00 | 560.000,00 | 650.000,00 |
| 14. | 5.2. Karlovac II – Donja Švarča | 200.000,00 | 400.000,00 | 400.000,00 | 525.031,00 |
| 15. | 5.3. Karlovac II – Drežnik | 800.000,00 | 1.000.000,00 | 1.000.000,00 | 1.000.000,00 |
| 16. | 5.4. Karlovac II – Zvijezda | 1.200.000,00 | 1.700.000,00 | 1.990.000,00 | 2.100.000,00 |
| 17. | 5.5. Rekonstrukcija Žumberačke ulice – izgradnja nogostupa | 300.000,00 | 350.000,00 | 385.000,00 | 392.500,00 |
| 18. | 5.6. Nogostup Hrnetić | 700.000,00 | 706.625,00 | 706.625,00 | 406.625,00 |
| 19. | 5.7. Nogostup Sajevac | 900.000,00 | 1.104.500,00 | 1.104.500,00 | 1.087.500,00 |
| 20. | 5.8. Rekonstrukcija Državne ceste DC3 | 29.500,00 | 29.500,00 | 29.500,00 | 29.500,00 |
| 21. | 5.9. Uređenje Kupske ulice | 12.800,00 | 12.800,00 | 7.800,00 | 5.000,00 |
| 22. | 5.10. Rekonstrukcija ulice Donja Švarča | 36.250,00 | 26.250,00 | 46.250,00 | 40.000,00 |
| 23. | 5.11. Uređenje Kurelčeve ulice | 208.000,00 | 208.000,00 | 207.500,00 | 7.500,00 |
| 24. | 5.12. Uređenje Mažuranićeve obale | 200.000,00 | 200.000,00 | 0,00 | 0,00 |
| 25. | 5.13. Most Banija | 3.106.000,00 | 3.106.000,00 | 1.000.000,00 | 750.000,00 |
| 26. | 5.14. Uređenje trga bana Josipa Jelačića | 1.000.000,00 | 1.000.000,00 | 1.000.000,00 | 0,00 |
| 27. | 5.15. Klizište Skopska | 60.000,00 | 60.000,00 | 53.631,00 | 53.631,00 |
| 28. | 5.16. Klizište Vukmanić | 12.500,00 | 7.500,00 | 3.500,00 | 3.500,00 |
| 29. | 5.17. Klizište Rečica | 18.000,00 | 13.000,00 | 12.310,00 | 12.310,00 |
| 30. | 5.18. Klizište Zadobarje | 165.000,00 | 161.146,00 | 105.611,00 | 105.611,00 |
| 31. | 5.19. Oborinska odvodnja Ljubljanska | 71.700,00 | 61.700,00 | 43.700,00 | 43.700,00 |
| 32. | 5.20. Karlovac II- Baščinska | 0,00 | 40.000,00 | 40.000,00 | 50.000,00 |
|  | **SVEUKUPNO** | **16.356.209,00** | **17.603.730,00** | **15.355.557,00** | **11.671.620,00** |

Članak 5.

U ostalom dijelu Program ostaje neizmijenjen te ostaje na snazi.

Članak 6.

Ove izmjene i dopune Programa stupaju na snagu osmog dana od dana objave u „Glasniku Grada Karlovca“.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

DOSTAVITI:

1. Ministarstvo prostornoga uređenja, graditeljstva i državne imovine,

Ulica Republike Austrije 20, 10 000 Zagreb

1. Upravni odjel za poslove gradonačelnika, ovdje
2. Upravni odjel za proračun i financije, ovdje
3. Upravni odjel gradnju i zaštitu okoliša, ovdje
4. Upravni odjel za gospodarstvo, razvoj grada i EU fondove, ovdje
5. Upravni odjel za imovinsko pravne poslove i upravljanje imovinom, ovdje
6. Predsjednik Gradskog vijeća, ovdje
7. Dokumentacija
8. Zapisnik
9. Glasnik Grada Karlovca
10. Pismohrana

O B R A Z L O Ž E NJ E

Program građenja komunalne infrastrukture u 2025. godini („Glasnik Grada Karlovca” br. 23A/24, br. 6/25 i 13/25, dalje u tekstu: Program) sukladno odredbama Zakona o komunalnom gospodarstvu („Narodne novine“ br. 68/18, 110/18, 32/20 i 145/24), sadrži procjenu troškova građenja (izrada projektne dokumentacije, rješavanje imovinsko pravnih odnosa, radovi na izgradnji/rekonstrukciji, provedba stručnog nadzora i dr.) komunalne infrastrukture na području Grada Karlovca u 2025. godini odvojeno za svaku građevinu i ukupno te izvore njihova financiranja. Program također sadrži i opise svih planiranih projekata građenja komunalne infrastrukture.

Za realizaciju Programa zaduženi su Upravni odjel za gradnju i zaštitu okoliša, Upravni odjel za imovinsko pravne poslove i upravljanje imovinom (u dijelu rješavanja imovinsko pravnih odnosa) te Upravni odjel za gospodarstvo, razvoj grada i EU fondove (projekt Park Grabrik u dijelu usluga promocije i vidljivosti te postavljanja opreme).

Trećim izmjenama i dopunama Programa dolazi do smanjenja vrijednosti Programa za 3.683.937,00 eura (23,99 %) te sveukupno procijenjeni troškovi (rashodi) prikazani u ovom Programu sada iznose 11.671.620,00 eura, od čega troškovi građenja građevina komunalne infrastrukture u građevinskom području iznose 4.377.494,00 eura, troškovi građenja izvan građevinskog područja iznose 31.718,00 eura, a troškovi rekonstrukcije komunalne infrastrukture iznose 7.262.408,00 eura.

Kod projekata Obilaznica Zvijezde, Uređenje Kurelčeve ulice i Uređenje Trga bana Josipa Jelačića ne planiraju se financijska sredstva za izvođenje radova, budući da su ista planirana u 2026. godini, odnosno dio i u 2027. godini. Smanjenje troškova kod izgradnje nogostupa Hrnetić i rekonstrukcije mosta Banija vezano je uz činjenicu izvođenja radova kroz dvije proračunske godine (2025/2026 godina), odnosno uz planirani dinamički i financijski plan izvođenja radova.

Radovi na izgradnji novog parka u Grabriku, kao i na izgradnji prometnice u Luščiću ulaze u završnu fazu te se sredstva u odnosu na prethodno planirano smanjuju prema stvarnim potrebama, tj. prema ugovorenim cijenama za troškove izvođenja radova i usluge stručnog nadzora.

Za uslugu izrade projektne dokumentacije Uređenja trga i podzemne garaže u Nazorovoj, Parkirališta i pristupne prometnice groblja Jamadol, Uređenja Kupske ulice, Rekonstrukcije ulice Donja Švarča, kao i za uslugu izmjene i dopune glavnog projekta prometnice i parkirališta Zagrad Gaj te prometnih površina Karlovac II Zvijezda, sredstva se ne planiraju ili se smanjuju, također iz razloga što su planirana u Proračunu za 2026. godinu.

Budući da su radovi unutar projekata Karlovac II – Mala Švarča, Baščinska, Donja Švarča i Zvijezda završeni ili ulaze u završnu fazu, pripremaju se završni obračuni izvedenih tj. još potrebnih radova (vantroškovnički radovi, više radnje, razlike u cijeni) te je potrebno povećanje financijskih sredstava u odnosu na prethodno planirano.

Za potrebe izvođenja nadstrešnice na autobusnom ugibalištu, unutar projekta izgradnje nogostupa u Žumberačkoj ulici, potrebno je osigurati dodatna sredstava u iznosu od 7.500,00 eura.

Obzirom na dobru dinamiku izvođenja radova, a sukladno prijedlogu izvođača radova i odobrenju nadzornog inženjera, kod projekta Prometnica Zagrad Gaj sredstva se povećavaju za 219.262,00 eura.

U dijelu rješavanja imovinsko pravnih odnosa ovim izmjenama i dopunama Programa ne dolazi do promjena.

Kako se ove izmjene i dopune Programa donose u skladu s Trećim izmjenama i dopunama Proračuna Grada Karlovca za 2025. godinu (Rebalans III), kod pojedinih aktivnosti i projekata došlo je do promjene izvora financiranja, kao i do preraspodjele po pojedinim rashodima, a sve sukladno raspoloživim proračunskim sredstvima.

Slijedom prethodno iznijetog i obrazloženog, molimo Gradsko vijeće da razmotri i usvoji predložene Treće izmjene i dopune Programa građenja komunalne infrastrukture u 2025. godini.

U Karlovcu, 5. prosinca 2025. godine

Pročelnica Upravnog odjela za gradnju

i zaštitu okoliša

dr.sc. Ana Hranilović Trubić, dipl. ing. građ.