GRADSKO VIJEĆE

KLASA: …….

URBROJ: ……

Karlovac, …….

prijedlog

Na temelju članka 35. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) članaka 49. i 50. Zakona o predškolskom odgoju i obrazovanju (Narodne novine 10/97, 107/07, 94/13, 98/19, 57/22 i 101/23), Programa javnih potreba u predškolskom odgoju i obrazovanju za 2025. godinu (Glasnik Grada Karlovca 23a/24, 06/25, 13/25) i članaka 34. i 97. Statuta Grada Karlovca (Glasnik Grada Karlovca broj 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – pročišćeni tekst i 10/22), Gradsko vijeće Grada Karlovca je na \_\_\_\_\_ sjednici održanoj dana \_\_\_\_\_\_\_\_ 2025. godine donijelo sljedeće

**TREĆE IZMJENE I DOPUNE PROGRAMA JAVNIH POTREBA**

**U PREDŠKOLSKOM ODGOJU I OBRAZOVANJU ZA 2025. GODINU**

**I.**

U Programu javnih potreba u predškolskom odgoju i obrazovanju za 2025. godinu (Glasnik Grada Karlovca 23a/24, 06/25, 13/25) u daljnjem tekstu Program, članak II. – **PLANIRANA SREDSTVA**, mijenja se i glasi:

„U Proračunu Grada Karlovca za 2025. godinu za Program javnih potreba u predškolskom odgoju i obrazovanju planirana su sredstva u iznosu od 17.389.666,00 eura te se raspoređuje na sljedeći način“

**PLANIRANA SREDSTVA**

|  |  |  |  |
| --- | --- | --- | --- |
| **rb** | **NAZIV AKTIVNOSTI** | **PLAN** | **NOVI PLAN** |
| 1. | **SUFINANCIRANJE SMJEŠTAJA DJECE U PRIVATNIM VRTIĆIMA** | **166.025,00** | **172.725,00** |
| 1.1. | *SUFINANCIRANJE PRIVATNIH VRTIĆA* | 106.025,00 | 115.725,00 |
| 1.2. | *SUFINANCIRANJE OBRTA ZA ČUVANJE DJECE* | 60.000,00 | 57.000,00 |
| 2. | **MATERIJALNI RASHODI POSLOVANJA** | **1.067.403,00** | **1.022.803,00** |
| 2.1. | *DJEČJI VRTIĆ KARLOVAC* | 551.393,00 | 548.393,00 |
| 2.2. | *DJEČJI VRTIĆ ČETIRI RIJEKE* | 516.010,00 | 474.410,00 |
| 3. | **RASHODI ZA ZAPOSLENE** | **8.161.429,00** | **8.243.504,00** |
| 3.1. | *DJEČJI VRTIĆ KARLOVAC* | 4.286.000,00 | 4.344.000,00 |
| 3.2. | *DJEČJI VRTIĆ ČETIRI RIJEKE* | 3.875.429,00 | 3.899.504,00 |
| 4. | **SUFINANCIRANJE PROGRAMA ZA DJECU S TEŠKOĆAMA U RAZVOJU** | **45.000,00** | **31.274,00** |
| 4.1. | *DJEČJI VRTIĆ KARLOVAC* | 20.000,00 | 15.150,00 |
| 4.2. | *DJEČJI VRTIĆ ČETIRI RIJEKE* | 25.000,00 | 16.124,00 |
| 5. | **JAVNE POTREBE U PREDŠKOLSKOM ODGOJU** | **40.034,00** | **31.264,00** |
| 5.1. | *DJEČJI VRTIĆ KARLOVAC* | 12.035,00 | 7.885,00 |
| 5.2. | *DJEČJI VRTIĆ ČETIRI RIJEKE* | 27.999,00 | 23.379,00 |
| 6. | **KAPITALNI PROJEKTI** | **10.384.046,00** | **7.859.376,00** |
| 6.1. | *IZGRADNJA DJEČJEG VRTIĆA LUŠČIĆ* | 8.263.209,00 | 7.701.300,00 |
| 6.2. | *PŠ HRNETIĆ DOGRADNJA PROSTORA ZA POTREBE VRTIĆA* | 1.994.925,00 | 33.125,00 |
| 6.3. | *REKONSTRUKCIJA DJEČJEG VRTIĆA BANIJA* | 102.240,00 | 101.279,00 |
| 6.4. | *ZAJEDNO U IGRI, ZAJEDNO U SURADNJI* | 23.672,00 | 23.672,00 |
| 7. | **SUFINANCIRANJE EDUKATIVNIH I SPORTSKIH AKTIVNOSTI U DV KLC** | **28.720,00** | **28.720,00** |
|  | **SVEUKUPNO** | **19.892.657,00** | **17.389.666,00** |

**II.**

Ostale odredbe u Programu javnih potreba u predškolskom odgoju i obrazovanju za 2025. godinu ostaju nepromijenjene.

**III.**

Ove Izmjene i dopune Programa stupaju na snagu osam (8) dana nakon objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Mario Jovković, mag.psych.

**OBRAZLOŽENJE**

Sukladno Trećim izmjenama i dopunama Proračuna Grada Karlovca za 2025. godinu, Program javnih potreba u predškolskom odgoju i obrazovanju za 2025. godinu (u daljnjem tekstu Program), iznosi sveukupno 17.389.666,00 eura.

Povećanjem broja upisane djece u Dječji vrtić Tintilinić, povećala se i mjesečna subvencija pa je potrebno povećati iznos za ukupno 9.700,00 eura.

Postavljanjem fotonaponskih elektrana na vrtiće koji proizvode vlastitu energiju, došlo je do ušteda pa su rashodi za materijal i energiju smanjeni za 44.600,00 eura.

Povećanje plaća zaposlenih djelatnika u vrtićima jer se od 1. rujna 2025. osnovica za izračun plaće u državnim i javnim službama povećala na 1.004,87 eura bruto, sukladno Dodatku IV. Kolektivnog ugovora za državne službenike i namještenike iziskuje još povećanja Rebalansom III za ukupno 82.075,00 eura.

Programi sufinanciranja za djecu s teškoćama u razvoju i programi koji se financiraju kroz Javne potrebe u predškolskom odgoju osigurane u državnom proračunu utrošene su u skladu sa stvarnim potrebama i u iznosima dovoljnim za realizaciju.

U odnosu na prethodno planirano, financijska sredstva za izgradnju Dječjeg vrtića Luščić smanjuju se za 561.909,00 eura na procijenjeni iznos završnih radova na izgradnji vrtića, za troškove opremanja vrtića, kao i za ugradnju sustava tehničke zaštite, budući da su ista osigurana u Proračunu za 2026. godinu, odnosno smanjenje je vezano uz planirani dinamički i financijski plan provedbe projekta.

Planirana financijska sredstva za radove na PŠ Hrnetić, a vezane uz izgradnju novog vrtića smanjuju se za 1.961.800,00 eura iz razloga što se početak radova planira u 2026. godini te je navedeni iznos osiguran u Proračunu za 2026. godinu. U 2025. godini je izrađena projektna dokumentacija i ishođena pravomoćna građevinska dozvola.

Predlažemo Gradskom vijeću Grada Karlovca da prihvati Treće izmjene i dopune Programa javnih potreba upredškolskom odgoju i obrazovanju za 2025. godinu.

Sastavila: PROČELNICA

Viša savjetnica za Upravnog odjela za društvene djelatnosti

odgoj i obrazovanje Draženka Sila-Ljubenko, prof.

Gabrijela Crnjac, dipl. uč.