GRADSKO VIJEĆE

KLASA:

URBROJ:

Karlovac,

**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 11. stavka 2. Zakona o poticanju razvoja malog gospodarstva (Narodne novine br. 29/02, 63/07, 53/12, 56/13, 121/16) i članaka 34. i 97. Statuta Grada Karlovca (Glasnik Grada Karlovca br. 7/09, 8/09, 3/13, 6/13, 1/15 - pročišćeni tekst, 3/18, 13/18, 6/20, 4/21, 8/21, 9/21 – potpuni tekst i 10/22) Gradsko vijeće Grada Karlovca na \_\_. sjednici održanoj dana \_\_.\_\_. 2025. godine donosi

**TREĆE IZMJENE I DOPUNE PROGRAMA JAČANJE GOSPODARSTVA NA PODRUČJU GRADA KARLOVCA ZA 2025. GODINU**

1. **OSNOVNE ODREDBE**

Članak 1.

Trećim izmjenama i dopunama Programa jačanje gospodarstva na području Grada Karlovca za 2025. godinu mijenja se i dopunjuje Program jačanja gospodarstva na području Grada Karlovca za 2025. godinu (Glasnik Grada Karlovca br. 23A/2024, 06/2025 i 13/2025), u daljem tekstu: Program.

Članak 2.

Članak 6. mijenja se i glasi:

Ovim Programom obuhvaćena su sljedeća područja jačanja gospodarstva s pripadajućim iznosima planiranih sredstava:

1. Mjere poticanja razvoja gospodarstva 232.055,00 €

2. Promidžba gospodarstva 48.000,00 €

**Sveukupno**   **280.055,00 €**

Članak 3.

U članku 6. pod točkom **1. Mjere poticanja razvoja gospodarstva u podtočki 1.1. Potpore poduzetništvu** iznos planiranih sredstava od „225.000,00 EUR“ se mijenja u iznos od „232.055,00 EUR“.

U članku 6. pod točkom **2. Promidžba gospodarstva** iznos planiranih sredstava od „48.300,00 EUR“ se mijenja u iznos od „48.000,00 EUR“. U podtočki 2.2. Ostali nespomenuti rashodi poslovanja iznos planiranih sredstava od „300,00 EUR“ se mijenja u iznos od „0,00 EUR“.

Članak 4.

Sve ostale odredbe Programa ostaju i dalje na snazi, ukoliko nisu izmijenjene i dopunjene Trećim izmjenama i dopunama Programa jačanja gospodarstva na području Grada Karlovca za 2025. godinu.

Članak 5.

Treće izmjene i dopune Programa jačanja gospodarstva na području Grada Karlovca za 2025. godinu stupaju na snagu osmog dana od dana objave u Glasniku Grada Karlovca.

PREDSJEDNIK GRADSKOG VIJEĆA

Mario Jovković, mag.psych.

1. Gradsko vijeće Grada Karlovca, ovdje
2. Upravni odjel za proračun i financije, ovdje
3. Upravni odjel za gospodarstvo, razvoj grada i fondove EU, ovdje
4. Pismohrana Gradonačelnika, ovdje
5. Pismohrana, ovdje

**OBRAZLOŽENJE**

Gradsko vijeće Grada Karlovca je na 44. sjednici održanoj dana 17. prosinca 2024. godine donijelo ***Program jačanja gospodarstva na području Grada Karlovca za 2025. godinu*** u ukupnom iznosu od **241.300,00 EUR** (Glasnik Grada Karlovca br. 23A/2024).

Rebalansom I Proračuna Grada Karlovca za 2025. godinu Program je povećan za 50.000,00 EUR za Aktivnost **Mjere poticanja razvoja gospodarstva** za potpore poduzetništvu. Temeljem navedenog ukupni iznos Programa iznosio je **291.300,00 EUR** (Glasnik Grada Karlovca br. 06/2025).

Rebalansom II Proračuna Grada Karlovca za 2025. godinu za Aktivnost Mjere poticanja razvoja gospodarstva predlaže se smanjenje za 15.000,00 EUR za potpore poduzetništvu na ukupni iznos od 225.000,00 EUR. Za Aktivnost Promidžba gospodarstva predlaže se smanjenje za 3.000,00 EUR na ukupni iznos od 48.300,00 EUR. Temeljem navedenog ukupni iznos Programa smanjio bi se za 18.000,00 EUR i iznosio bi **273.300,00 EUR** (Glasnik Grada Karlovca br. 13/2025).

Rebalansom III Proračuna Grada Karlovca za 2025. godinu za Aktivnost Mjere poticanja razvoja gospodarstva predlaže se povećanje za 7.055,00 EUR za potpore poduzetništvu na ukupni iznos od 232.055,00 EUR. Za Aktivnost Promidžba gospodarstva predlaže se smanjenje za 300,00 EUR na ukupni iznos od 48.000,00 EUR. Temeljem navedenog ukupni iznos Programa smanjio bi se za 6.755,00 EUR i iznosio bi **280.55,00 EUR**.

Predlaže se Gradskom vijeću Grada Karlovca da donese ***Treće izmjene i dopune Programa jačanja gospodarstva na području Grada Karlovca za 2025. godinu***, kako je predloženo u ovom Prijedlogu.

Službenik ovlašten za privremeno obavljanje poslova pročelnika Upravnog odjela za gospodarstvo, razvoj grada i fondove EU:

Robert Vodopić, dipl.oec.