GRADSKO VIJEĆE

KLASA:

UR.BROJ:

Karlovac,

**P R I J E D L O G**

Na temelju članka 35. *Zakona o lokalnoj i područnoj (regionalnoj) samoupravi* (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 25. stavak 8. *Zakona o turizmu* (Narodne novine 156/23) i čl. 34. i 97. *Statuta Grada Karlovca* (Glasnik Grada Karlovca br. 7/09, 8/09, 3/13, 6/13, 1/15-pročišćeni tekst, 3/18, 13/18, 6/20, 4/21, 8/21, 09/21 – pročišćeni tekst i 10/22), Gradsko vijeće Grada Karlovca na \_\_. sjednici održanoj dana \_\_.\_\_. 2025. godine donijelo je

**ODLUKU**

**o donošenju** **„*Plana upravljanja destinacijom Karlovac 2025. – 2029.*“**

Članak 1.

Donosi se „*Plan upravljanja destinacijom Karlovac 2025. – 2029*.“.

Članak 2.

„*Plan upravljanja destinacijom Karlovac 2025. – 2029*.“ čini sastavni dio ove Odluke.

Članak 3.

Ova Odluka stupa na snagu osam dana od dana objave u Glasniku Grada Karlovca.

Ova Odluka i „*Plan upravljanja destinacijom Karlovac 2025. – 2029*.“ objaviti će se u Glasniku Grada Karlovca te na na mrežnim stranicama Grada Karlovca [www.karlovac.hr](http://www.karlovac.hr) i Turističke zajednice grada Karlovca <https://visitkarlovac.hr/> .

PREDSJEDNIK GRADSKOG VIJEĆA:

Mario Jovković mag. psych.

**Dostaviti:**

1. Upravni odjel za poslove gradonačelnika, ovdje
2. Upravni odjel za gospodarstvo, razvoj grada i fondove EU, ovdje
3. Predsjednik Gradskog vijeća, ovdje
4. Turistička zajednica grada Karlovca, Trg bana Petra Zrinskog 3, Karlovac
5. Glasnik Grada Karlovca
6. Pismohrana

**Obrazloženje**

Turističko vijeće Turističke zajednice Grada Karlovca dostavilo je Gradskom vijeću grada Karlovca materijal *Prijedlog* „*Plana upravljanja destinacijom Karlovac 2025. – 2029.“ (*dalje Prijedlog Plana*)* koji sukladno članku 25. stavak 8. *Zakona o turizmu* (Narodne novine 156/23) donosi predstavničko tijelo jedinice lokalne samouprave.

Prijedlog Plana izrađen je u skladu s odredbama *Zakona o turizmu* (Narodne novine 156/23) i *Pravilnika o metodologiji izrade plana upravljanja destinaciojm* (Narodne novine 112/24).

Plan izrađuje turistička zajednica s ciljem određivanja smjera razvoja destinacije radi poboljšanja iskustva posjetitelja, zaštite prirodnih i kulturnih dobara i dobrobiti lokalne zajednice.

Za Plan je provedeno Javno savjetovanje u trajanju od 27. listopada do 27. studenog. Na Prijedlog Plana nije pristigla niti jedna primjedba niti prijedlog.

Prijedlog Plana usvojilo je Turističko vijeće Turističke zajednice grada Karlovca na svojoj 4. sjednici održanoj 3. prosinca 2025. godine te ga uputilo na usvajanje Gradskom vijeću Grada Karlovca.

Donošenjem ove Odluke omogućuje se provedba Plana čime se stvara okvir za koordinirano djelovanje svih sudionika u turizmu i osigurava transparentno praćenje rezultata.

Obzriom na navedeno predlaže se Gradskom vijeću Grada Karlovca donošenje ove Odluke i usvajanje Prijedloga Plana.

Sukladno članku 25. stavak 10. usvojeni Plan se objavljuje u glasilu jedinice lokalne samouprave i na mrežnim stranicama turističke zajednice.

Službenik ovlašten za privremeno obavljanje poslova pročelnika u Upravnom odjelu za gospodarstvo,

razvoj grada i fondove EU:

Robert Vodopić dipl. oec.