|  |  |  |  |
| --- | --- | --- | --- |
| Slika na kojoj se prikazuje simbol, zastava  Opis je automatski generiran | |  |  |
| REPUBLIKA HRVATSKA  KARLOVAČKA ŽUPANIJA | |  |
| Slika na kojoj se prikazuje tekst, emblem, grb, značka  Opis je automatski generiran | GRAD KARLOVAC |  |

**GRADSKO VIJEĆE**

KLASA:

URBROJ:

Karlovac,

**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 7. stavka 1. točke 2. Zakona o ustanovama („Narodne novine” broj 76/93, 29/97, 47/99, 35/08 i 127/19, 151/22), članka 35. Zakona o kulturnim vijećima i financiranju javnih potreba u kulturi („Narodne novine“ broj 83/22), članka 34. i 97. Statuta Grada Karlovca (Glasnik Grada Karlovca broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22), te Rješenju….. (KLASA:, URBROJ:) od dana \_\_\_\_\_\_\_\_\_\_\_\_Gradsko vijeće grada Karlovca na \_\_ sjednici održanoj dana \_\_\_\_\_\_\_\_ 2025. godine donosi

ODLUKU O OSNIVANJU USTANOVE

DRUŠTVENO KULTURNI CENTAR „HRVATSKI DOM“

OPĆE ODREDBE

Članak 1.

Ovom odlukom osniva se Društveno kulturni centar „Hrvatski dom“ kao javna ustanova u kulturi (u daljnjem tekstu: Ustanova).

Ustanova se osniva za trajno obavljanje djelatnosti u kulturi te organiziranje aktivnosti i manifestacija u realizaciji javnih potreba u kulturi od interesa za Grad Karlovac.

Članak 2.

Osnivač i vlasnik ustanove je Grad Karlovac, OIB: 25654647153, Ulica Ivana Banjavčića 9, Karlovac (u daljnjem tekstu: Osnivač).

Članak 3.

Ustanova se upisuje u sudski registar te upisom stječe svojstvo pravne osobe.

NAZIV, SJEDIŠTE I DJELATNOST USTANOVE

Članak 4.

Ustanova će obavljati djelatnost, poslovati i sudjelovati u pravnom prometu pod nazivom: Društveno kulturni centar „Hrvatski dom“.

Skraćeni naziv Ustanove glasi: DKC Hrvatski dom.

Odluku o promjeni naziva i sjedišta Ustanove donosi Gradsko vijeće Grada Karlovca.

Članak 5.

Sjedište Ustanove je u Karlovcu, ulica Frana Kurelca 4.

Članak 6.

Ustanova uz obavljanje svojih djelatnosti, upravljanja prostorom i opremom zgrade Hrvatskog doma na adresi sjedišta Ustanove, može upravljati i drugim objektima koje joj povjeri Osnivač po posebnim odlukama.

Članak 7.

Ustanova obavlja sljedeće djelatnosti:

* organiziranje i promocija kulturnih manifestacija i kulturno-umjetničkih događanja
* provođenje programa i podrška nezavisne kulture u okviru Male scene Hrvatskog doma
* provođenje programa i podrška programima za mlade
* provođenje programa i podrška programima tradicijske kulture
* promicanje povijesne i kulturne baštine grada Karlovca
* provođenje aktivnosti usmjerenih na povećanje dostupnosti, pristupa i sudjelovanja u kulturi
* suradnja s organizacijama civilnog društva i umjetničkim organizacijama
* organiziranje i koordinacija protokolarnih prijema, proslava i događanja
* organiziranje programa vlastite produkcije i/ili u suradnji s drugim organizatorima
* organiziranje stručnih skupova, savjetovanja, predavanja, radionica, tečajeva, seminara, izložbi, kongresa, konferencija, skupova i dr.
* omogućavanje korištenja prostora i opreme za produkciju i provedbu programa organizacija iz područja kulture te ostalih programa
* koordiniranje i organiziranje festivala, koncerata, izložbi, gostovanja domaćih i stranih programa i umjetnika, umjetničkih rezidencija i drugih kulturno-umjetničkih događanja
* koordiniranje i provođenje programa suvremenih kulturno-umjetničkih događaja te organiziranje klupskih, zabavnih i drugih sadržaja

Pored djelatnosti utvrđenih u stavku 1. ovog članka, Ustanova može obavljati i druge djelatnosti koje služe obavljanju djelatnosti upisane u sudski registar ako se one u manjem opsegu ili uobičajeno obavljaju uz djelatnost iz stavka 1. ovog članka, uključujući izdavačku djelatnost, montažu, posudbu i najam tehničke i prateće opreme za potrebe organizacije manifestacija, izradu i prodaju suvenira i drugih proizvoda kojima se promiče kultura i umjetnost, kulturna raznolikost i razvoj civilnog društva i slično.

TIJELA USTANOVE, UPRAVLJANJE I VOĐENJE POSLOVA USTANOVE

Članak 8.

Upravno vijeće ima 5 članova od kojih većinu imenuje i razrješuje izvršno tijelo osnivača sukladno odredbama zakona kojima je uređeno upravljanje ustanovama u kulturi.

Gradonačelnik imenuje 3 člana Upravnog vijeća iz redova istaknutih kulturnih i znanstvenih djelatnika, pravnih, ekonomskih i financijskih stručnjaka, jednog bira stručno vijeće, a ako ono nije osnovano, stručni djelatnici ustanove u kulturi iz svojih redova, dok jednog biraju svi radnici sukladno zakonu kojim se uređuju radni odnosi, ako posebnim zakonima nije drugačije određeno.

Mandat predsjednika i članova Upravnog vijeća traje četiri godine i mogu biti ponovno imenovani.

Članak 9.

Nadležnost Upravnog vijeća te način njegova rada i odlučivanja utvrdit će se Statutom Ustanove.

Članak 10.

Ustanovom upravlja ravnatelj.

Ravnatelj predstavlja i zastupa Ustanovu.

Za ravnatelja može biti imenovana osoba koja ispunjava uvjete određene zakonom, aktom o osnivanju i Statutom ustanove.

Ravnatelja imenuje i razrješava izvršno tijelo osnivača, uz prethodno mišljenje Upravnog vijeća.

Upravno vijeće raspisuje i provodi javni natječaj te se ravnatelj imenuje na temelju predloženog četverogodišnjeg programa rada Ustanove koji se obavezno prilaže uz prijavu na natječaj.

Mandat ravnatelja traje četiri godine te ista osoba može biti ponovno imenovana za ravnatelja.

Članak 11.

Ravnatelj organizira i vodi rad i poslovanje Ustanove, predstavlja i zastupa Ustanovu, poduzima sve pravne radnje u ime i za račun Ustanove, odgovara za zakonitost rada Ustanove, te obavlja i druge poslove određene zakonom te Statutom Ustanove.

Članak 12.

Ustanova će obavljati svoju djelatnost na temelju godišnjeg plana i programa rada i razvitka koji se donosi za svaku godinu.

Članak 13.

Ustanova može imati i druga stručna i savjetodavna tijela utvrđena Statutom Ustanove.

Sastav, osnivanje i poslovi tijela iz stavka 1. ovog članka uređuju se Statutom Ustanove.

Članak 14.

Ustanova ima Statut i druge opće akte.

Statutom Ustanove pobliže se uređuju ustrojstvo, ovlasti, način rada i odlučivanja pojedinih tijela Ustanove, međusobna prava i obveze Osnivača i Ustanove koja nisu uređena ovom Odlukom te prava i obveze Ustanove u vezi s obavljanjem djelatnosti koja nisu uređena ovom Odlukom.

Članak 15.

Statut Ustanove donosi Upravno vijeće uz prethodnu suglasnost Osnivača Ustanove.

Upravno vijeće Ustanove dužno je donijeti Statut u roku od 30 dana od dana konstituiranja.

SREDSTVA POTREBNA ZA OSNIVANJE I POČETAK RADA USTANOVE

Članak 16.

Sredstva za osnivanje, početak rada i poslovanje Ustanove osiguravaju se u Proračunu Osnivača te iz drugih izvora, sukladno zakonu.

Sredstva za rad koja su pribavljena od Osnivača, stečena pružanjem usluga i prodajom proizvoda ili su pribavljena iz drugih izvora čine imovinu Ustanove.

Članak 17.

Sredstva iz Proračuna Osnivača Ustanova ostvaruje na temelju godišnjeg programa rada i razvitka i financijskog plana odobrenog od nadležnog upravnog odjela, a uz prethodno savjetovanje s Kulturnim vijećem.

Ustanova može sredstva za rad stjecati obavljanjem propisane djelatnosti, donacijama, sponzorstvima, darovanjima te na drugi način u skladu sa zakonom.

Članak 18.

Prostor i opremu za rad Ustanove osigurava Osnivač.

Prostor i oprema Ustanove su u vlasništvu Grada Karlovca kao Osnivača, te će biti preneseni u vlasništvo Ustanove.

NAČIN RASPOLAGANJA S DOBITI

Članak 19.

Ako u obavljanju svoje djelatnosti Ustanova ostvari dobit, ta se dobit upotrebljava isključivo za obavljanje i razvoj djelatnosti Ustanove, u skladu s ovom odlukom i Statutom Ustanove.

Osnivač može odlučiti da dobit Ustanove upotrijebi za razvoj i obavljanje istovrsne djelatnosti druge ustanove kojoj je Osnivač.

NAČIN POKRIĆA GUBITKA

Članak 20.

Ustanova za obveze prema trećima odgovara cijelom svojom imovinom.

Osnivač Ustanove solidarno i neograničeno odgovara za obveze Ustanove.

Ako u obavljanju svoje djelatnosti Ustanova ostvari gubitak, isti će pokriti Osnivač.

OGRANIČENJA GLEDE RASPOLAGANJA NEKRETNINAMA I DRUGOM IMOVINOM USTANOVE

Članak 21.

Ustanova ne može bez suglasnosti Osnivača steći, opteretiti ili otuđiti nekretnine.

Ustanova ne može bez suglasnosti Osnivača steći, opteretiti ili otuđiti drugu imovinu čija je vrijednost veća od vrijednosti utvrđene Statutom Ustanove.

MEĐUSOBNA PRAVA I OBVEZE OSNIVAČA I USTANOVE

Članak 22.

Osnivač se obvezuje da će redovito osiguravati financijska sredstva za rad Ustanove iz svog Proračuna, a sukladno prihvaćenom godišnjem programu rada Ustanove.

Ustanova se obvezuje najmanje jednom godišnje podnijeti Osnivaču izvješće o ostvarenju programskog i financijskog poslovanja.

Na zahtjev Osnivača, Ustanova je dužna dostaviti i posebna financijska izvješća i druge akte.

Članak 23.

Na međusobna prava i obveze Osnivača i Ustanove koja nisu uređena ovom odlukom, primjenjuje se Zakon o ustanovama i Zakon o kulturnim vijećima i financiranju javnih potreba u kulturi.

ZAVRŠNE ODREDBE

Članak 24.

Do imenovanja ravnatelja sukladno ovoj Odluci, Osnivač imenuje pročelnicu Upravnog odjela za društvene djelatnosti, Draženku Sila-Ljubenko, prof., OIB: 47524997282 za privremenog ravnatelja Ustanove.

Privremeni ravnatelj Ustanove je ovlašten pod nadzorom Osnivača obaviti pripreme za početak rada Ustanove, a posebno pribaviti potrebne dozvole za početak rada, podnijeti prijavu za upis Ustanove u Sudski registar, predstavljati i zastupati Ustanovu i odgovarati za zakonitost rada Ustanove.

Članak 25.

Ustanova započinje s radom nakon upisa u Sudski registar.

Sve troškove u svezi osnivanja Ustanove snosi Osnivač.

Članak 26.

Odluku o prestanku Ustanove donosi Osnivač uz prethodno mišljenje ministarstva nadležnog za kulturu.

Članak 27.

Ova odluka stupa na snagu osmog dana od dana objave u „Glasniku Grada Karlovca“.

PREDSJEDNIK

GRADSKOG VIJEĆA GRADA KARLOVCA

Mario Jovković, mag.psych.

**OBRAZLOŽENJE**

Ovom odlukom osniva se Društveno kulturni centar “Hrvatski dom” kao javna ustanova u kulturi. Ustanova se osniva za trajno obavljanje djelatnosti u kulturi te organiziranja aktivnosti i manifestacija u realizaciji javnih potreba u kulturi od interesa za grad Karlovac.

Ustanova će obavljati djelatnost, poslovati i sudjelovati u pravnom prometu pod nazivom: Društveno kulturni centar “Hrvatski dom”, skraćeni naziv: DKC Hrvatski dom.

Ustanova će obavljati sljedeće djelatnosti:

* organiziranje i promocija kulturnih manifestacija i kulturno-umjetničkih događanja
* provođenje programa i podrška nezavisne kulture u okviru Male scene Hrvatskog doma
* provođenje programa i podrška programima za mlade
* provođenje programa i podrška programima tradicijske kulture
* promicanje povijesne i kulturne baštine grada Karlovca
* provođenje aktivnosti usmjerenih na povećanje dostupnosti, pristupa i sudjelovanja u kulturi
* suradnja s organizacijama civilnog društva i umjetničkim organizacijama
* organiziranje i koordinacija protokolarnih prijema, proslava i događanja
* organiziranje programa vlastite produkcije i/ili u suradnji s drugim organizatorima
* organiziranje stručnih skupova, savjetovanja, predavanja, radionica, tečajeva, seminara, izložbi, kongresa, konferencija, skupova i dr.
* omogućavanje korištenja prostora i opreme za produkciju i provedbu programa organizacija iz područja kulture te ostalih programa
* koordiniranje i organiziranje festivala, koncerata, izložbi, gostovanja domaćih i stranih programa i umjetnika, umjetničkih rezidencija i drugih kulturno-umjetničkih događanja
* koordiniranje i provođenje programa suvremenih kulturno-umjetničkih događaja te organiziranje klupskih, zabavnih i drugih sadržaja

Pored djelatnosti utvrđenih u stavku 1. ovog članka, Ustanova može obavljati i druge djelatnosti koje služe obavljanju djelatnosti upisane u sudski registar ako se one u manjem opsegu ili uobičajeno obavljaju uz djelatnost iz stavka 1. ovog članka, uključujući izdavačku djelatnost, montažu, posudbu i najam tehničke i prateće opreme za potrebe organizacije manifestacija, izradu i prodaju suvenira i drugih proizvoda kojima se promiče kultura i umjetnost, kulturna raznolikost i razvoj civilnog društva i slično.

Odluka o osnivanju ustanove Društveno kulturni centar “Hrvatski dom” izrađena je sukladno Zakonu o ustanovama („Narodne novine“ broj 76/93, 29/97, 47/99, 35/08, 127/19, 151/22), te Zakonu o kulturnim vijećima i financiranju javnih potreba u kulturi („Narodne novine“ broj 83/22).

U razdoblju od 31. listopada do 30. studenog 2025. godine putem službenih mrežnih stranica Grada Karlovca, sukladno članku 11. Zakona o pravu na pristup informacijama („Narodne novine“ broj 25/13, 85/15, 69/22), objavljen je nacrt Odluke o osnivanju ustanove Društveno kulturni centar „Hrvatski dom“ u cilju provođenja savjetovanja s javnošću i upoznavanja javnosti s predmetnom Odlukom te prikupljanja mišljenja, primjedbi i prijedloga, kao i eventualno prihvaćanje zakonitih i stručno utemeljenih mišljenja, primjedbi i prijedloga, a temeljem kojeg je sastavljeno Izvješće o provedenom savjetovanju koje se nalazi u prilogu.

Slijedom svega navedenog, predlaže se Gradskom vijeću Grada Karlovca donošenje ove Odluke.

Pripremila Pročelnica

Savjetnica za pravna pitanja Draženka Sila-Ljubenko, prof.

Valentina Ribar, mag.iur.